url: =Kumthak leh Hanciamna ~ Dr. Ngul Khan Pau :: ZOMI DAILY\nKumthak leh Hanciamna ~ Dr. Ngul Khan Pau\nposted on 30 December 2015 at 9:22 pm UTC+9:30 Lomkholna: Article, Ngulkhanpau\nKumthak leh Hanciamna (Paunak 3:1-12) ~ Dr. Ngul Khan Pau\nNeu lai-in Khristmas leh Kum Thak hong tun ding kingaklah mahmah in hong tung hak kisa mahmah hi. I leitung kum hong tam pian leh hong tun nawh kisa leuleu hi. Topa Pasian in Ama hehpihna tawh kum khat sung zong tomsa mahmahin hong zangsak hi cih ken ka ngaihsut ciangin lungdamna tawh ka kidim hi.\nDavid Kham cih bangin, “Lungdam luankhite’n nang hong phat zel,” kei zong hong cisak hi. I kum hong tam semsem sepnop a tam semsem hangin cidamna leh kal kicin zawhlohna tawh kidim leuleu in ki-om hi. Neu lai-in hun tampi i neih hangin sep ding tua zah in tam kinei khollo hi. I khangham ciangin sep ding hong tam mahmah a, hun zeek hong haksa mahmah hi.\nKum Thak leh Hanciamna cih tutung in i thalakna ding leh kum khat sung hong makaih ding deihna tawh kong gelh hi. Paunak sungah kumpi Solomon in pilna tawh kisai limgelh mahmah hi. Nisim nuntakna ah lawhcinna, daupaina a deihte’n hih hih laibu nisimin sim leng i lampi hong tangsak ding hi.\nDr. Ben Wati in, “Late sungin Topa tawh bangci kizop ding leh thunget ding dan hong theisak a, Paunak in mite tawh bangci kizop ding cih hong theisak hi,” na ci hi. Nang zong Topa lamlahna a zui na hih leh haksatna a om hangin na phulsuak zo ding hi. Tua bek hi loin matutzawhna hong pia ding hi. Bang hang hiam cih leh Topa in ama thu a zui mite tungah thupha pia loin om lo hi. I zuih ding leh i hanciam ding nam gukte hih a nuai-a bang ahi hi.\n1. Topa thuhilhna ka mang ding hi (Aneu 1-2): Kumpi Solomon in a tate a thuhilhna ah kong thuhilhte mangngilh kei unla, ka thugente mang un, na ci hi. Tua bangin thuhilhna a zuih uh leh khansauna, lungnopna leh daupaina ngah ding ci hi. Topa thuhilhna zui kei leng khansihna, dahna leh lawhsapna tawh kinungta ding cihna hi.\nTuni in Topa thu a sim bek hi loin ama thuhilhna bangin a zui nuam hih ding hanciam in. C.T. Studd tangthu ah: zan khat ihmu loin Lai Siangtho simin tusuak hi. A zi in, “Bang ci na Lai Siangtho bu na ban-phen keei a, a cih leh, a ma’n, ‘Pasian in hong sawl thuhilhna ka zuih loh a om hiam cih a zong ka hi hi,” ci hi. Topa hong thuhilhna lei-ah kiasak loin a zuipah dingin hanciam in.\nPasian thumanna in thupha ngahna hi cih i Lai Siangtho sungah i mu hi. Thuman lohna zong samsiatna tawh kizui hi. Abraham tawh kisai ama thumanna hangin thupha ngah ding cih hih bangin na kiciamteh hi. “Na suan-leh-khakte thupha ka piak bangin leitung minam khempeuhte in thupha a ngah nadingun hong ngen ding hi. Bang hang hiam cih leh nang in ka thu na mang hi,” (Pian 22:18).\nThumanna in galzawhna pia hi. “Ahih hangin note in ama aw limtakin ngai in keima gen bangin na gamtat uh leh na galte uh tungah gal ka hi ding a, na langte uh tungah lang ka hi ding hi,” (Pai 23:22). Khansauna leh gamsung nuntakna kip nadingin zong thumanna kisam hi. “Tua ahih ciangin note leh note’ khit a na tate uh tungah thu hong nuamin, Topa na Pasian un a tawntung a hong piak gamsungah na khan uh na sausak theih nadingun tuni-a no kiangah kong gen ahi ama thukhamte leh thupiakte na zui ding uh hi,” (Thuhilh 4:40).\nThumanna in meihal biakpiakna sangin manphazaw hi. “Topa in meihal biaknate leh biakpiaknate Topa’ thuman’ ding zah in deih ahi hiam? En in biakpiakna sangin thuman ding hoihzaw a, tuutal thaute sangin thungaih ding hoihzaw hi,” (I Sam 15:22). Kumpi Uzziah zong ama daupaina leh lawhcinna thusimin a thumanna hi. “Pasian zaqhtak ding ama tungah a hilh Zekhariah hun sungteng amah in Pasian zong hi. Amah in Topa a zon laiteng Pasian in amah daupaisak hi,” (II Khang 26:5).\n2. Topa Pasian ka it ding hi (Aneu 3-4): Topa in thupha hong piak manin amah it i hih leh tua itna pen hong huh man hi a, itna siang hilo hi. Naupang no khat in, “Ka pa it mahmah ing bang hang hiam cih leh sum ka kisap simin hong pia hi,” ci hi. Sum leh pai, inn leh lo hong piak manin itna pen eimah kikhualzaw itna hi a, hong piapa itna taktak hilo hi. Tulai i nuntakzia tawh zong kituak kasa hi.\nNuntakna nuamzaw thupha delh in gamdang i tung uh hi. Tuate i ngah ciangin a thupha bekbek buaipih in hong piapa kimangngilh baih mahmah hi. Tham loin thupha khawng i ngah ciangin ngahtaak i kisak zong kiphatsakna hi a, Topa Pasian mai-ah zakdahhuai mahmah ding hi. Topa a it mite thumanna leh cihtakna tawh gamta uh a, amau nisim nuntakna ah tuate mangngilh lo uh hi. Tuate amau nisimin nuntakpih uh hi.\n3. Topa Pasian ka muang ding hi (Aneu 5-6): Kumpi Solomon in lungsim khempeuh tawh Topa muang ding leh nangma theihna ah kinga ke’n na ci hi. Lai Siangtho siamte’n hih bangin na gen uh hi. Solomon kumpipa a cing galkapte ama zumpi mai-ah ding uh hi. Amau khut ah teipi tawi-in ding uh a, nai khat val bang tang loin a din zawh uh ciangin gimpian uh ahih manin teipi tungah kingai kawm uh hi.\nA sawtna ciangin a teipi zong koi thei hi, ci uh hi. Tua a muh ciangin kumpi Solomon in nangma “teipi” tungah kinga kei inla, Topa tungah kingazaw in ci hi. Mai kum sungah gelna na neihte zong Topa huhna leh gualzawhpihna loin bangmah piang lo ding hi. Solomon mah in, “Mite in bangbang a geel zongin Topa’ deihna bang bekin a piang ding hizaw hi,” na ci hi (Pau 16:1).\nAmah a muangte Topa in a lampi uh tangsak ding ci hi. Israelte zong a lungsim uh muanhuai hileh Egypt panin Canaan gam ni li bek paina lampi hi. Ahi zongin amau muanhuai loh manin kum sawmli sawt hi. Laibu gelhpa in, “Topa Pasian in Israel mite Egypt panin a lakkhiat ding zan khat bek kisam a, ahih hangin Egypt lungsim amau panin a lakkhiat nadingin kum sawmli sung sawt hi,” ci hi. Egypt lungsim a pua kuamah Canaan gam lut lo uh a, lampi ah bah khinsak in Egypt mitkha tawh a bawl thei nawnlo khangthak, khangsawnte bek gamciam tungsak hi. Na lampi a tangsak ding leh matutna hong pia ding Topa muang in, amah muantak hi.\n4. Topa Pasian ka lau ding hi (Aneu 7-8): Nangmah a pilin kingaihsun tawm kei inla, Topa lauhna hangin a sia peel in. Tua hileh nang adingin damna zatui tawh kibang ding a, na natnate hong damask in, na guhte adingin zong damna hi ding hi, cih i mu hi. Mikang pau ah fear cih pen zahtak ci-in kilet hi. Hih pen a siangtho lauhna, zahtakna hi. Topa tua bangin a zahtakte’n siatna peel hamtang uh hi. Tua bek hi loin, Topa lauhna pen pilna bulpi hi a, lungnopna bulpi hi (Pau 1:7). Israel mite’n zong Topa lauhna hangin siatna a pelh laiteng uh thupha sang uh a, ahih hangin Topa’ lauhna hong neih nawn loh uh ciangin siatna namkim tuak uh hi.\nAmerica zong thukham sawmte paikhia-in Khristian gimnam peuhpeuh deih lohna tawh hong gamtat ciangin khuamialna a zuan gam hong suak hi. Kum zathum sung khawng pilna leh khantohna tawh a nungta gam ahih manin a kiam lam kimupah lo kha ding hi. Ahi zongin siatna kipahtawi-in hoihna kideih lo gam hong himawk hi.\nTopa a lau mite in numei leh pasal kikal vaite ah kikem a, gamtat siangtho tawh nungta uh hi. Tua bang gamtat hoihna in mihing nuntakna manphasak a, innkuan kipsak hi. Rom gam hong kiam ding ciangin numei leh pasal kikalah kikepna cih bang om loin amau ut bangin hong gamta uh hi. Mi a tamzaw in ‘hoih hi’ a cih man bekin gamtat hoih suak tuan lo hi.\nHitler in Galpi Nihna laiin Judah mite a thah ziahziah pen mipi in ‘hoihsa’ himawk hi. Tua bang gamtat pen a hoih hituanlo hi. Tua hi a, tuni a hoih a kisa – pasal leh pasal kikholhna, numei leh numei kikholhnate zong bangzahta in a hoihlam in i gen hangin ‘hoih’ kici thei lo hi. America Supreme Court in phalna a piak hangin hih gamtatna pen ‘hoih hi’ cihna ding om hi tuan lo hi. Tulaitak-a abortion (naukiatsakna) zong tualthahna hi a, bangzah in a hoih lamin i gen zongin ‘hoih’ ngei lo ding hi. Topa lauhna hangin gamtat siangtho neih ding thupi penpen hi.\n5. Topa Pasian ka neihsa tawh ka zahtak ding hi (Aneu 9-10): Na neihsa na anpalte tawh Topa zahtak in. Tua hi leh na ansalte an tawh hong dimlet ding a, bel dimletin lenggahzu na nei ding hi. Hi lai a zahtak cih kammal pen honour hi. Topa Pasian neih leh lam hong piapa ahih manin ama tungah lungdamkohna in piakkik ding thu ahi hi. Neih leh lam piakna tawh Topa biakpiakna pia leng ama tung panin thupha hong pai ding hi cih i Lai Siangtho in na gen khinzo hi.\nNa ansalte hong dim ding a, na koihna belte hong dimlet ding hi, cih thuciam om hi. Bang hangin pia ding ihi hiam cih leh na neihsa khempeuh ama tung panin na ngah ahih manin lungdam kohna in piak ding ahi hi. Hauh nopna, sumbawlna bangin a meet ding lametna tawh piak ding hi masa lo a, lungdamna kohna ahih manin phal takin piak ding ahi hi. Tu kum thak sungin piakna lamah kalsuan ning na ci hiam? Na piakna na behlap sawm hiam?\nRick Warren in piakkhiatna tawh kisai-in thu li ngaihsutna hih bangin na gen hi. (i) Thupha i ngahte midangte tungah luansak ding hi (Pian 12:3). Thupha i ngah ciangin ei tung bekah ah om suak ding i ngaihsut leh sawt hong om lo ding hi. Ahi zongin midangte thupha piakna dingin Topa in mi a muan ding zong hi.\nTua dingin nang hong zang nuam ahih leh phal takin zeek in, lungdam takin piakhia ziahziah in. (ii) Midangte tungah thupha i hih leh Topa in ei kisapna khempeuh hong vaihawmsak ding hi. Mite adingin thupha i hih kei leh eima neihsa zong a sawt loin hong bei lel ding hi. (iii) Midangte tungah thupha i bawlte eima tungah hong kileh kik ding hi (Luke 6:36). (iv) Thupha tamsem i ngah leh a tamsem pia dingin hong kilamen hi (Luka 12:48).\n6. Topa Pasian hong ukna leh taina ka thudon ding hi (Aneu 11-12): Topa in ta taktak bangin hong bawl leh na hoihna dingin hong tai-in hong thuhilh (discipline) ding hi. Na pianthak ni a kipanin Topa’ sanginn (school) ah a kah na hi hi. Sangnaupang hoih om a, sangnaupang hoih lo zong om hi. Na sih madong tua sanginn ah a kah na hi a, haksatna na tuah ciangin Topa in lesson laisim haksazaw hong pia cihna hi. Job zong ama tuahkhakte Topa’ khut sung panin hong pai thute hi a, haksa sa mahmah hi. Ahi zongin Topa tungah khasiatna nei loin kip ngitnget ahih manin a tawpna ah laizawhna graduation thupi mahmah Pasian tung panin ngah hi.\nHebrew 12:5-11 sung i et ciangin Topa thuhilhna discipline thu limtakin kigen hi. Topa thuhilhna a thuakzote’ tungah lungdamna lianpi piak ding kamciam om hi. Topa in a it mite a it manin tai a, a tai mite mi nuamsa hi; tua bang thuhilhna thupi in ngaihsut ding hi, ci hi (Job 5:17, Mang 3:19). Topa in ama thukham a hilh leh a taihilhna a ngah mite mi nuamsa ahi uh hi (Late 94:12). Topa in thupha hong pia hen. Rev. Dr. J.M. Ngul Khan Pau\nPrevious: Tulaai Leitung Thuthang Tuamtuam Updates December 29, 2015 (Khawm Pau)\nNext: Sia Dal Do Nang in hong nusia\nUS Police khatin Nurse khat apummatgawp laitak Video ki khahkhia


timestamp: atn

url: =Farinosa Photo, Farinosa photos, Natural History Photography\nBarrel Cactus and Brittlebush in Anza Borrego Desert State Park, during the 2017 Superbloom. (Click for more details.)\nNatural History Photography Blog posts (5) related to Farinosa\nagave deserti, anza borrego, anza borrego desert ..., anza-borrego desert ..., bloom, borrego springs, brittle bush, brittlebrush, brittlebush, cactus, california, coastal wildflower, desert, desert agave, desert wildflower, encelia farinosa, encienso, environment, ferocactus cylindraceus, flower, fouquieria splendens, joshua tree, joshua tree national park, la costa, landscape, national park, national parks, nature, ocotillo, opuntia sp, outdoors, outside, phacelia distans, plant, portfolio, red barrel cactus, scene, scenic, spring, state parks, superbloom, usa, wildflower


url: =Global Buanli Family: Tulaai Leitung Thuthang Tuamtuam Updates Feb 8,2014\nTulaai Leitung Thuthang Tuamtuam Updates Feb 8,2014\nZomi or Zo Mi\nZomi ahihkeh Zo mi te peen minam dangte tawh kibanglo in mintap nei, Beh tawh khang kisimte ihihi. Tuaban ah Min I phuah ciang kahtap ( adeihna nei ) in min kiphuak a, minamdang te tawh akilam dangte ngiat te ihihi. Kamin Thang Khawm Pau hi a Kapu Luai Thang in mikheempeuh kagawmzo a, kamin athang vangvang cih adeihna in kamin Luai Thang –Thang Khawm Pau ongphuak hi. Khalkha pawite leuleu ciang Gamvaak in sakhat akaap leh sipah ahihman tu aneihciang Kal Lum ciphuak lel hi.\nPawlkhat te in PUzo suan civengvang zawzen in Puzo bangbeh cin kadotdot hanglah ongdawng thei omnaai kei in keimuh naciang ah Zomi or Zo Mi te peen Beh tawh khang akisimte ihia, beh icihciang zong atom in Sanggam cihna ahihi. Hihpeen mikim in itheih leh theikei the ongkici leh asi ngamding vive ihihi.\nBanghaang in Ibeh isang gam sang athupi masazaw kuamah omlo hina pi in tua ibeh iphung tesang awsuah, awkaih, Tenna mual le guamte iminam bang inngaihsun in ibeh iphungte tawh sanggam meelma ding zahdong ongpiang thei ahihiam? Kua in onghai sak hiam? Ahai mah ihihiam akuate itmasak zawding hiam? Cih lungngaih huai kasa mahmah hi.\nKabeh Sektak hi in, Pawlkhat Thado pau in pau ei Pawlkat paihte pau in pau ei pawlkhat Zo pau in pau ei Pawlkhat bang Israel minam nakici in Israel bang ah natung uhhi.\nIminam, ibeh Unau sanggam icih in kuate himawk hiam????????????\n· Iran gamte neihsa Gaal tembaw pi Tuipi tung ah Gaalkaap 30 leh Van leeng ganvan akicing tawh kha 3sung gaaldo kisin in ding in Feb 8,2014 ni in kuankhia a amasa peen US te uksung tuipi gamgi neh mahmah uhhi ci in Iran media te in gen uhhi. US ten ahihleh mikheempeuh in International tuitung ah khualzin thei a a ahizong lamkhialh lohding thupi ci uhhi.\n· Leitung ah Muslim biakna zuite pawisim napi ahi Saudi Arabia gam Holy City of Medina khuapi sung a om Biakna vaai a khualzin mite giahna Hotel khat ah Feb 8,2014 ni in bomb puakkham a mi 15 sipah in 130 liam uhhi. HIh bomb puahkhap laaitak in gamdang biakna vaai akhualzin 700 hih Hotel ah agiah laaitak ahihi.\n· Piantit gam khanglam Digne-Les-Bains khuapi sung ah khuasung vaakte tuanna meileeng khat Feb 8,2014 ni in kibung a mi 2 si in 9 aliam kimu ta hi. Hih meileeng kibut huhau in meiphelh mi 100 in kintak in na asep laaitak ahihi.\n· Tuma kha 7 laai a Panama kumpi thuneite mat Cuba gaalvan apua North Korea te tembawpi North Korea te in Panama thuneite kiang ah $700,000 apiak khit uhciang Feb 8,2014 ni in naciahthei ta uhhi ci in Panama thunei te in taangkokhia uhhi.\n· Brazil gam Rio De Jeneiro’s khuapi sung ah kumpi ten Bus tuanman akhansak lungkim lo in mipi tampi tak in Feb 8,2014 ni in lungphona nei in saankhah semseem uh ahihman in Palik te tawh buai uh akhuasung vaak kheempeuh dipkua in om uhhi.\nPosted by Thang Khawm Pauzomi at 11:34 AM


url: =Marka 7 | Siantongluan\nTua laitakin Jerusalem panin a hong pai Farisi mite leh Thukham hilh siate, Jesuh kiangah hong kikhawm uh hi.\nA nungzuite pawlkhat in khanglui ngeina zuiloin, khut silloin an a neklam uh a mukha uh hi.\n(Farisi mite leh Jew mite khempeuh in khanglui ngeina zui-in khut silloin an nelo uh hi.\nNektheih zuakna panin a kilei nate zong amau teek mah in a sawp kei uh leh nelo uh hi. Khanglui ngeina a zuih uh, hai khawng, beel khawng, sumngo kibawl beellekuang khawngte sawp ding cih ngeina a zuih uh tampi om hi.)\nTua ahih manin Farisi mite leh Thukham hilh siate in Jesuh kiangah, "Bang hangin na nungzuite in, khanglui laipek panin tuni dongin a kizui pulepa ngeinate zuiloin, khut silloin an ne ahi uh hiam?" ci-in a dong uh hi.\nJesuh in amaute dawng a, "A tungthama a hoihin a kilangkhem note thu, Isaiah in a genkholhna man mahmah hi. Ama genna-ah, Pasian in hih bangin gen hi: Hih mite in a kampi bek uh tawh kei hong zahtakbawl uh a, a lungsim taktak uh kei tawh kigamla hi.\nMihingte bawltawm thukhamte, Pasian thukham zahin mite tungah hilh uh ahih manin, kei hong biak hangun a kimanna om lo hi, ci hi.\nNote in Pasian thukham nawlkhinin, mihingte thuhilhna na zui zawsop uh hi," a ci hi.\nTua ciangin Jesuh in a thugen zomlai a, "Na khanglui ngeina uh na zuihtheihna dingun Pasian thukhamte a nawlkhinzia na siam mahmah uh hi.\nMoses in, Na nu leh na pa zahtak un. A nu a pa a samsiate kithat hen, ci hi.\nAhi zongin note in, Mi khatpeuh in a nu a pa a piaktheih ding na khat peuhpeuh a neih hangin, hih pen korban (Pasian-a ding) hi, ci peuh leh,\na nu leh a pa a huhna ding panin suakta thei hi, ci-in thu na hilh uh hi.\nHih bang danin mite thu na hilhna uh tawh Pasian thu na pampaih uh hi. Hih bangzia-in na gamtatna uh adang tampi zong omlai hi," a ci hi.\nTua ciangin Jesuh in mihonpite samin amaute kiangah, "Mi khempeuh aw, ka thugen hong ngai un la, ka thugente theitel un.\nA pualam panin mite sungah tumin mi a ninsakthei bangmah omlo hi. Ahi zongin mite sung panin a pusuak khiate in mi ninsakthei hi.\n(Zakna ding bil a neite in hih thu za ta un," a ci hi.)\nMihonpite nusia-in innsungah a lut khit ciangin a nungzuite in hih thugentehna thu a dong uh hi.\nJesuh in, "Note in zong bangmah a theilo himawk hilo na hi uh hiam? A pualam panin mite sungah a tum nate in mi ninsak theilo hi.\nA lungsimah tumloin a gilsung bekah tum ahih manin tua panin kithakhia lel hi. (Hih bang a gen ciangin an khempeuh nek dingin a siangtho ahi hi, ci-in Jesuh in a gen ahi hi.)\nMihingte sung panin a pusuak khiate in mihing ninsak hi.\nBang hang hiam cih leh mihingte lungsim sung panin nungak-tangval mawhnopna, guktakna, mi thahna, zilepasal neisate tawh mawhnopna,\nhuaihamna, gitlohna, khemna, gamtat hoihlohna, enna, mi gensiatna, kisialhna, leh haitatna a piangsakthei ngaihsutna hoihlote khempeuh,\nmihingte sung panin pusuakin mite ninsak ahihlam theilo na hi uh hiam?" a ci hi.\nTua lai panin Jesuh dingkhia-in Taia khuakiim gamah a pai hi. Inn khat sungah lut a, kuamah in a theihloh ding a ut hangin a busim thei kei hi.\nA tanu dawi a vei nupi khat in Jesuh thu a zak ciangin hong pai-in ama khe phungah hong bok hi.\nTua nupi pen Grik mi hi a, Syria gam Foenisia khua-a a suak ahi hi. A tanu sung panin dawi a hawlkhiatsakna dingin a hong thum hi.\nAhih hangin Jesuh in, "Naupangte an nesak masa ni. Naupangte nekding kimlai ui khawite piak masak ding kilawmlo hi," ci-in a dawng hi.\nAhi zongin nupi in, "Hi mah hi, Topa aw; sabuai nuai-a uite in naupangte khamvalteng ngahbuang hilo ahi hiam?" a cih ciangin,\nJesuh in nupi kiangah, "Hih banga na kampauna hangin na inn-ah ciah ta in; na tanu sung panin dawi a paikhiazo hi," a ci hi.\nAmah zong a inn-ah ciahpah a, a tanu nuamtakin lum hithiatin a om mu ahih manin dawi a paikhiat khitna thu a thei hi.\nTua ciangin Taia khuakiim gam panin Jesuh paikhia a, Sidon khuapi nawkin pai a, Khuapi Sawmte gam lam tawnin Galilee Tuili-ah a tung hi.\nMi pawlkhat in a bilngongin a pau theilo mi khat, Jesuh kiangah hong paipih uh a, ama tungah a khut a ngaksakna dingin a thum uh hi.\nJesuh in zong mihonte omna panin tua mipa paikhiatpih a, a mipa bilte gel sungah a khutmete guang a, tua ciangin a khutmete cil nuhin a leii lawnsakin\nvantung lam ento a, khuisa-in, "Kihong in," a cihnopna ahi " Effatha " a ci hi.\nThakhatin a mipa bil kihongin, a leii zong hong kol a, nuamtakin a pauthei hi.\nKuama kiangah hih thute a genlohna dingun Jesuh in kham a, ahi zongin nakkham leh nakgen semsem zawsop uh hi.\nAmaute in genzawhloh dongin lamdangsa mahmah uh a, "Hih mipa in septheihloh bangmah neilo hi. Bilngongte nangawn khua zasak thei a, a pau theilote nangawn pau theisak hi," a ci uh hi.


url: =Gam le Nam vai ah – sialdai leh meiphelh nasep :: ZOMI DAILY\nposted on 28 August 2018 at 11:29 pm Lomkholna: News, Paukhatsuan, Zomi\nSial tatnung a sialdai kaih leh meiphelh nasep pen Social Workerte’ nasep hi a… Sialtat ma a sialdai kaih leh mei a kanglo ding a kiginkholh leh dalkholh pen politiciante nasep ahi hi.\nPoliticiante’ makaihna nuai ah social workerte in na hoihtak a septheih ding kisam hi. Mipi in social worker nasep ciang a kizen peuh makai ding a i ngaihsut, i koih khak zelzel man in sialte khamval leh kangbang teng bekmah ki lemlawh ahi hi.\nSingno i suan ciang bungbutun leng hinglo a, a tehno sello in agah zong kine khalo hi.\nNidang in Tedim ah khangnote in singno suan zel uh a, tua singnote zan khuamial bel in a susia, a na bungbu tun pahpah se, tua ding ngiat, Tedim susia ding ngiat a hualam khua pan hanciamtak a ong kuan ngiat om zen hi.. kici hi.\nSingno i suan leh a nungzuih ding, eklei pia ding, tuibuak ding mi kisam hi. Sialdai i kaih leh dai a siatloh nading a a cing, a kem a vil ding kisam a, kangmei dal nasep pen khatvei sep tawh aman ziau hilo, nungzuih den akul nasep ahi hi.\nMa apan a thupi mahbang in a nungzui zong a kibang in thupi hi. Ma apan pa, singno suanpa bek in thupina leh minphat adeih leh amah bek mah in a nungzuih kul ding a, a baihlo leh mui bunlo nasep ahi hi. A vek a i pahtawi theih diamdiam ciang kikhaikim in kipangkhawm theipan a, tua in maban lianpi ong zosak pan ding ahi hi.\nMa tutna ding in, ma pan masa a thupi bangmah in a nungzuihte nasep siamna thupi hi. Pau Khat Suan\nNasep namkhat bek a semtheite general worker in kizangthei a, tua nasep a siamte leadman in kizangthei hi.\nNasep nam tuamtuam a semtheite foreman/supervisor in kimang thei hi.\nEngineerte in tua na kisemte thei bek hilo in, banghang a kisem hiam cih tel uh hi.\nTua a nasep a tel engineerte amau siamna tawh kizui a nasep ding a hawm dimdiam thei leh a makaih theite in Manager semthei uh hi.\nNasep namkhat ciang siam a tua a siamna, amah le amah siam kisa gawp in, a nasep a tel engineerte kheng a Manager semnuam ong kitulmawh a om ciang buaihuai mahmah hi.\nLeadman level khat peuh manager ah i koih khak nawnloh ding thupi hi. Pau Khat Suan\nPrevious: A theihhuai upna laang (No. 11) ~ Langh Khan Mung\nNext: Pumpi leh sunglampilna\nPope Francis leh AirAsia neipa Tony Fernandes te kimu khawmding ~ ZD


url: =Zukham damiah mi 4 te’n nasemlai puteekkhat sumngen in thatlum uh :: ZOMI DAILY\nposted on 26 December 2017 at 9:22 pm Lomkholna: Malaysia, News, Sawltak, World\nMalaysia, Selangor sungah Security Guard asem puteek khat guta damiah mi 4 te’n sumngen in, thatlum uh cih Bernama pan kiza hi. Tua puteekpa pen Pakistani gammi hi a, Selangor, Puchong Permai vengsung aom Jalan Permai 2/14 Water Treatment ah tuzingsang thupiang ahihi.\nHihvai tawh kisai in palik thunei ahi Subang Jaya District Police chief ACP Mohammad Zalin in agenkhiatna ah asi Pakistani gammi papen kum 69 aphakhin Muhammad Gul kici minnei khat cihi.\nTuni Tuesday zinkim khitdeuh 12:30am hunpawl in anasepna Guardhouse sungah akidawtlum cihi.\nAdawtlum tepen guta damiah akigawm in mi 4 tak hi uh a, puteekpa kiangah sumngen in, adeihzah ngahlo uh ahih manin alu leh akhut temtawh dawtsakgawp, satsakgawp uh a, tuatawh puteekpa pen asi ahihi.\nVideo: Four drunken youths rob and kill Pakistani security guard\nTua guta damiah tepen zukham vive cisawnsawn hi. Zu dawndawn in, azu beita, aleikik nading sum neinawnlo ahih manin, Security Guard asem puteekpa tungah sumngen uh cihi. Sum adeihzah ngahlo, angetzah piazolo ahih manin, temtawh dawtlum uh cilawmlawm uhhi.\nTua guta damiah tepen kum 16 panin kum 20 kikal hive hi uh a, buaina apianzawh nai 4 sungin avek un palik te’n mankhiakik theipah uhhi.\nTua guta damiah te khutsung panin temta namsau leh avanzat te uhzong ki mankhiakik hi. Puteekpa ii aluanghawm pen sitcianna neiding Postmortem bawlding in Serdang Hospital ah kipuak hi ci’n palik thuneipa’n genkhia hi. Hih puteekpa pen gampualam zinkhia in sumzongding inzong akum tammahmahkhin, innkuansung pan amahbek ii zonsa akingak, amahbek sumzongthei “breadwinner” zong hikhathei maitak, amahzong gampualam zinkhia in sumzongding cihpen a ut masakpenpen zong hihetlo thei, ama zonsa ngakin agam Pakistan gamah azi, atate zong omkhathei dinga, khasiat huai mahmah hi. Sawltak #zomidaily\nPrevious: Singapore MRT meileng lutna ah Christmas Greetings laimal kigelhkhial\nNext: Chinese Company khatin Logo vaitawh Apple Company te thubawl


url: =Corinthte Niina 1 (2 Corinthians 1)\nTungah Paul Laithak A Niina (Paul's Second Letter to the Corinthians)\nPaul ii Corinthte tungah a nii veina laithak sia Corinth Pawlpi taw a kizopna sungah hun haksa khat laitakin a at ahi hi. Pawlpi mite pawlkhat in Paul sia nasia takin el hi tuak a, ahizong Paul in amate taw kilem kikna sia dei mama ahi hunlam son a, tua kilem kikna a pian ciangin, a lungdam mama na thu at hi.\nLaithak, a masa sang ah, Paul in Corinth Pawlpi taw kizopna at hi. Pawlpi sungah kilanna, ki elna thute hangin nasia takin a zo kikna thu ahizong, tua in, kisiina le kilemna piang sak kik ahikom a lungdamna thute at hi. Tua zawkciang, Judea ngam a om Tapidawte a cimawte atu ngo takin piak natu a ngetna thu at hi. A khakbel sangah Corinth khua ah sawltak maan ka hi uh a kicite ii Paul sia sawltak maan hi ngawl hi a cina teng sia ama le ama a kihukna thu at hi.\nPaul le Corinth khua pawlpi 1:12-7:16\nJudea ngam a Tapidawte atu sumpi khon natu huvau 8:1-9:15\nPaul in sawltak khat a hina ama le ama a kihukna 10:1-13:10\nCorinthte Niina 1\n1Pathian deina taw Christ Jesu ii sawltakpa ahi Paul le ih suapuipa Timothy in—\nCorinth khua ah Pathian pawlpi le Achaia ngambup ah Pathian mihingte theampo tungah lai kong thaak uh hi: *1:1 St 18:1.\n2Ih Pa Pathian le ih Topa Jesu Christ in thuthiamna le thinnopna hong pia tahen.\nPaul in Pathian tungah Lungdamko\n3Ih Topa Jesu Christ ii Pathian le Pa, hesuak thiam Pa, huna theampo hong paina Pathian tungah lungdamko tawng! 4Pathian tung pan ih saan hunate zangh in ngimna namcin a thuakte ih hu thei natu in, ama in ih ngimna theampo sungah hong hu hi. 5Christ thuakna tam mama sungah ih kihel bangin Christ tungtawn in Pathian huna tam mama ih nga hi. 6Ka thuak uh le note atu in, huna le ngupna na nga natu uh hi a, kote hong kihu le note zongh hong kihu a, kote ii thuakte na thuak zawk natu in thin sauna le thahatna hong kipia ahi hi. 7Tua ahikom note sungah ka lametna uh sia ngawk zo ngei ngawl hi; ko thuaknate nong thuak pui uh bangma in, huna ka nga uhte sungah note zongh na kihel uh sia ka he uh hi.\n8Suapuite awng Asia ngamkhen sungah ngim ka ngana uh te kong phawk sak nuam hi. Kote tungah hong kisuan vanhte lian lei a ngit lei ahikom, nungta tu zong ka ki um ngam bua uh hi. *1:8 1Cor 15:32. 9Kote tungah thi daan hong kipia bangza in ka ngaisun uh hi. Ahihang hi thu ah, koma le koma kisuang ngawlin, a thite a tho sak kik, Pathian khat bek ka suan thei natu uh in a piang ahi hi. 10Tabang a kiitak huai thi thei natu panin, ama in hong ngum zo a, hong ngum lai tu hi; mai sang zongh ah ama in hong ngum lalai tu hi, ci in lametna ama tungah ka koi zo uh a, 11kote nong panpui na uh taw thu nong nget sakna uh hang ahi hi. Tua ahikom kote atu thu tam mama hong ki nget sakte hong kizo tu a, Pathian in ko sia thupha hong pia tu hi; taciang mihing tam mama in, kote atu nasia takin lungdamkona nei thei tu uh hi.\nPaul ii Tupna Kikheal kikna\n12Hi leitung ah ka nuntakna uh le note taw ka kizopna uh sia Pathian piak sa thin mamna, citakna le Pathian thuthiamna ii vaangletna hang hi a, mihingte pilna hang hi ngawl hi, ci in ka kiphasak uh hi. 13-14Na sim thei tu le na tel thei tu teng bek kong at uh hi. Ahizong tu in a lalang bek hong tel tu na hi uh hang, ih Topa Jesu Ni hong thet ciang hong tel thiang tu kong lametna thu panin, note hu in ka kiphat sak uh bangma kote hu in na kiphasak thei tu uh hi.\n15Hite theampo thumaan hi ci in ka he a, thupha nii vei na nga thei natu in note kungah haw tu in ka ngeal hi. 16Judea ngam ah ka khualhaw natu taw kisai note tung pan huna dei ka hikom Macedonia ka pai lam le ka cia lam in note kungah hong baang tu in tupna ka nei hi. *1:16 St 19:21. 17Hi bangin tupna ka nei ciangin telmeal om ngawl bang hi nong sa uh ziam? Hi bangin tupna ka nei ciangin keima deina bek ngaisun in, “Hi hi,” ci sii a, “Hi bo,” ci sii ka hi ziam? 18Pathian ii thumaan a son bangin, note tungah kong kamciamna sia “Hi hi” cile “Hi bo” ci thu hi ngawl hi. 19Banghangziam cile Silas, Timothy le keima kong hil Pathian Tapa Jesu Christ in “Hi hi” cile “Hi bo” ci thu hi zaw ngawl a, ama sia Pathian ii “Hi hi” a ci pa ahi hi. *1:19 St 18:5. 20Banghangziam cile, Pathian kamciam theampo tungah “Hi hi” a ci pa ahi hi. Hi thu hangin Jesu Christ tungtawn a, Pathian minthan nate “Amen” ka ci uh hi. 21Note taw kibangin kote Christ taw kipawl khawm a, ih nuntakna hong kip sak in Pathian hi a; eite hong tuam koi Pathian sia ama mama hi a, 22ama neisa ka hina uh kote tungah tepteena hong koi zo a, eite atu hong koikhol sak na theampote hu a, ih thinmuan natu in eite thin sungah Thaa Thiangtho hong pia sia in ama ahi hi.\n23Corinth khua ah kong pai ngawlna sia note kong dopna hi zaw hi. Hi thu taw kisai ka thinsung hong heakpui ka tetti in— Pathian ahi hi! 24Na up tu uh thu sia zawthawk thu taw kong sawl bua uh a, na upna uh kip hi ci in kong he uh hi. Noma lungdam natu in note taw na a seamkhawm ka hi zaw uh hi.


url: =Nu Pau Pum Cing Ki Topui | Siyin Chin Baptist Church\nNu Pau Pum Cing Ki Topui\nPosted by thawngno ⋅ September 12, 2012 ⋅ 3 Comments\nMaryland state Elkridge khua ah teang, Nu Pau Pum Cing ii it mama ahi a Nu Ngo Za Dim in muanmawk ngawl Khamtung, Voklaak khua pan hong nusia ahikom, USSBC pawlpi le Sizang mealheak pawl khat in September 11 nitak topui in biakpiakna le henepna vawt pui hi. Nu Pau Pum Cing sia Maryland, Elkridge ah apasal Pa Thang Khan Pau le atapa Tg. Ngin Tun Kim taw om khawm hi. Nu Ngo Za Dim ii pasal sia Pa Zam Cin hi aa, Rev. E. Ngin Khai ii sunghpa hi.\nHenep biakpiak kikhopna nitak nai 8:00 in kipan aa, Pr. Ngiak Ngo Neam in hun uk seam hi. Kipatna le hun appna Pr. Ngiak Ngo Neam in hong nei zawk ciang, Innteak thusonna Pa Kap Khan Do in hong nei hi. Hong nusia Nu Ngo Za Dim taw kisai thusonna Pa Ngin Khan Khai in hong nei aa, tua zawk ciang, henepna thungetna Pa Ngin Khan Khai ma in hong nei hi. Pr. Awi Khawm Huai in Pathian kammal taw henepna le tha piakna hong nei aa, tawp natu “Topa in Hong keam ziam?” ci la sak zawk ciang, USSBC chairman Upa Tual Vum thungetna taw hun te ki man sak hi.\nNu Pau Pum Cing in suapui unau 4 pha uh aa, amasia anobel hi. A paupui nuam, a heneam nuam ih om le email (kimsennu@gmail.com) le phone (443-636-6272) ah ki paupui thei hi.\n« Mary Jones le Bible Society\nAki Peal Thei Ngawl Ze-etna »\n3 thoughts on “Nu Pau Pum Cing Ki Topui”\nZong he man bua thongta hingh nga//Topa na mealheak ngimnam theampo henep sak tek ta hen!!\nPosted by Thawng Suantak | September 12, 2012, 5:09 pm\nVungbawipa na USA Sizang email sung at ve….\nPosted by thawngno | September 12, 2012, 6:41 pm\nHong nusiatna khamtung khua Voklaak hi zaw hi. Pumva ci in at tha kahikom, sory mama hi. Voklaak ci in nong simsak kik natu in hesuak hong ngen ing…..\nPosted by thawngno | September 13, 2012, 10:42 am


url: =LESSON 11 September 4–10 ~ MUC\nLESSON 11 September 4–10\nAdmin 11:32:00 PM Articles, Sabbath School Lesson\nKicing Cih Om Thei Lo (Longing for More)\nTu Kaal Sung Sim Ding: 1 Cor. 10:1–11, Lev. 4:32–35, John 1:29, Heb.\n4:1–11, Late 95:8–11.\nKAMNGAH:”Tu-in amaute in thusia a lunggulh bangun eite in i lunggulhloh nadingin hi thute pen eite etteh ding ahi hi.”1 Cor. 10:6.\nUSA, New York khuapi-a om Queens Museum of Art pen leitungah gol penpen khuapi kilamzia ding etteh dingin a kibawl innpi khat hi. Hih innpi sungah New York khuapi sunga om inn khempeuh limkisuai hi. 2.2 centimeter ciangin pi 100 ahih keileh meter 33 hi, cih tomlakna hi-in, hih innpi sau-na vekpi kigawm meter 9335 sau hi. Khutsiam mi 100 in kum 3 val a bawl uh hi- in 1964 kumin zo uh hi. 1990 huam sungin kipuahpha-kik a, tuhun 2021 kum New York khuapi kilangsak thei nawn lo hi. Muhnop mahmah khuapi khat hi- in khuapi kilamcil mah pulaak hi.\nA tawpna-ah limcinna in amah sangin a lian zaw, a thupi zaw, a zai zaw khat limcing hi. Tua ding mahin limcinna (model) a kizang hi. Limcinna in a taktak hi lo-in, a taktak a om khat pulaak hi zaw hi. Limcinna in a taktak in a thupina hong theisakin, limcinna in a taktak dinmun kheng thei lo hi. Limcinna in a taktak i theihtel nadingin hong huh hi zaw hi.\nLai Siangtho in tua bang limcinna tampi nei hi. Hih limcinnate in vantung thute- vantungah a taktakin a kisem nate leh aom thute hong hilh hi. Hebrews 4 in tawlngakna thu gen a, tua tawlngakna in vantung tawlngakna zong hong hilh hi.\nMoses sungah Kituiphum (Baptized Into Moses)\n1Corinthians 10:1–11 sim in. Paul in Corin mite etteh ding bang thute pulaak hiam? Greek tawh kigelhna-ah 1Cor.10:6 in 1 Cor.10:11 sunga tawh kibangin etteh ding cih kammal in “typos” cih kammal kizang hi. Hih “typos” cih kammal in min lawhna (noun) hi-in, na khat ciamtehna, ahih keileh a khiatna nei kammal hi. A lim a mel, etteh ding (model) cihna hi. Hebrews 8:5 in limcinnate leh tua limcinnate tangtunna kizopna hong hilh hi: “Thukhun Lui biakbuk a siampite nasep in vantung thute limcingin pulaak uh hi. Bang hang hiam cihleh Moses in Pasian sawl bangin biakbuk bawl hi. “Tua siampite nasepna in vantung a om nate lim leh a lim bek hi.\nBiakbuk lam dinga Moses a kithawi lai-in Pasian in ama kingah, “Mualtunga kong lahsa lim banglianin na khempeuh bawl in,” ci-in thu a pia hi. Heb. 8:5 in vantung biakbuk leh leitung biakbuk kizopna hong hilh hi. Tua thu a pulaak khit ciangin Pai. 25:9 pulaak hi. Sinai Mual tungah Pasian in Moses tungah a lahkhiat om bangin biakbuk lam hi. Leitung biakbuk leh a sunga kisem biakpiaknate in vantung biakbukah eite Siatni Lianbel Jesuh nasepnate limcing, etteh a kisem kibawl hi, cih hong hilh hi. Hih thu ngaihsunin Paul in 1Cor. 10 sunga a gen thute hong theitelsak hi. Pasian mite in sehnel kantanin Kamciam Gam zuanna uhah a thuak khak uh thute Paul in pulaakkik hi. “I pate” cih in Egypt nusia-in a paikhia Jew mi masate limcing hi. Suun ciangin meilim nuai-ah pai uh a, zan ciangin meikhuampi in a taan hi. Amau in tuipite kantan uh hi; amaute in saltanna panin suahtakna nunna thak sungah a kituiphum uh hi.\nPaul in sehnel gam sung Israelte tuahkhak thute – gunpite kantanna in mimal kituiphumna limcing hi; van panin a kipia manna in vantung pan hong pai nunna thu limcing hi, ci-in hong hong hilh hi (Pai. 16:31–35). Israelte in suangpi sung panin a phualkhia tui a dawn uh hi; tua suangpi in Khrih limcing hi (1 Cor. 10:4). Jesuh in keimah in nuntakna an ka hi hi (John 6:48); nuntakna tui ka hi hi (John 4:10) cihte in bangmah kisapna om lo, kicinna pulaak hi. Tua hi-in Paul in Thukhun Lui sunga limcinnate in vantung thuman thute pulaak ahihna leh tua thute in tuhun Khristian mimal khat ciat in i nuntakpih dingin a hong hilh hi.\nIsraelte in Egypt panin a Paikhiatna uh ngaihsun in. Hih Paikhiatna in vantung thu tawh kizui-in i nuntakna-ah bang limcing hi ding hiam? Amaute in a hoih thu leh a sia thu bang hong nusiat uh hiam?\nMeihal biakna leh biakna pawite\nThukhun Lui sung Siampi laibu sungah kigelh mah bangin meihal biakpiakna leh biakna pawite in limcinna hi-in Thukhun Thak thuman hong hilh uh hi. Tuhun mite in hih meihal biakna leh biakna pawi kigelh thu kipaisan ziauziau hi. Ahi zongin tua thute sungah thu manpha leh a thupi thute hong hilh uh hi.\nIsraelte in mawhna hangin biakpiakna a piakzia ding uh kihilhna-ah Siam. 4: 32 – 35, bang thute kihel hiam? Tuhun ciangin meihal biakpiakna kinei nawn lo hi mah taleh i mawhna mai nadingin a hong hilh bang thu na mu hiam? Meihal biakna leh John 1:29 leh 1 Peter 1:18–21 in bang kizopna nei hiam?\nBiakpiaknate in a thupi thute leh a manpha thute hong hilh hi. Tua thute hong pianna anung ama thute ahih keileh a hong pianna thute ngaihsut ding kisam hi. Meihal biakpiakna in biakpiak hun ding, biakpiakna mun ding, sepzia bawlzia ding thukhun nei hi. Thukhun Lui sunga meihal biakpiakna tawh kisai thukhunte en lehang Pasian in biakpiakna mun ding, biakpiakna hun ding, bang tawh biakpiakna pia ding leh tatzia ding limtak hilhkhol hi, cih kimu hi. Tua biakpiaknate tawh kisai a thupi mahmah khat in sisan leh sisan thehna tawh biakpiakna hi. Hih biakpiakna in vankhuanuai-ah a deihhuai lo penpen khat hi; bang hang hiam cihleh tua in mawhna hangin biakpiakna hi.\nSisan in bang panmun nei a, bang hangin meihalna tau sisan kibaangsak hi ding hiam? Biakbuk ah biakpiakna piakzia ding thukhun a omsa hi; ahi zongin tua thukhunte bang hangin kikoih hiam cih a vekin kihilh lo hi. Mite theihsa ahih manin kihilh nawn lo hi kha mai thei hi. A tawpna-ah Israelte in sisan manphatna thei uh hi (Siam. 17:11).\nSiam. 4:32–35 sungah limcinna a khiatnate Siam. 4:35 in a hong hilhna- ah: “Tua hi-in siampipa in ama mawhna hangin kilemna bawl ding a, ama mawhna kimaisak ding hi.” Tua hi-in sisan in mawhmai-na tawh kipawl biakpiakna-ah a bulpi khat hong suak hi. Sisan tawh eite in siangtho Pasian tawh kizopna a ngahkik thei ihi hi. Meihal biakpiaknate in limcinna hi-in, Khrih nunna, a sihna leh eite tangin siampi nasep pulaak hi.\nPasian tawh kizopna i neih nadingin mawhna hangin Jesuh, Pasian Tapa in a nuntakna hong pia ahih manin bangzahin mawhna deihhuai lo mahmah hiam? Tua hi-in bang hangin gamtatna tungah kinga lo-in hehpihna tungah kinga zaw dingin hong hilh hiam? A tawpna-ah Khrih in ei adingin a sepsa khempeuh i behlap theih om ding hiam?\nTawlngakna-ah Etteh Dingte\nTawlngakna-ah etteh dingte banah Lai Siangtho sungah tawlngakna limcinna leh gentehna om hi. Tuate lakah Thukhun Thak Hebrews sunga kigelhte i gen ding hi. Hebrews 4:1–11 sim in. A omlai Ama tawlngakna kamciam in bang pulaak hi ding hiam? Koi bangin sehnel gam sung Israelte leh amaute thuakna in Pasian tawlngakna hong hilh hiam?\nLungduai takin thuakzawhna leh cihtakna in thupi mahmah hi. Hebrews 4 in ni sagih Sabbath thu hong hilh hi mah taleh a thu bulpi a hong hilh in Pasian mite in upna sungah kiptakin a nungta dingin hong sam hi; (Heb. 3: 7-19) tua in Topa tungah cihtakna leh lungdamna thu-ah cihtakna hi.\nHebrew 4 sunga thute in a beisa huna Pasian makaihnate panin amah tawh kizopna ding thute a thei uh hi; tua hileh kuamah in thumang lo-in mangthang lo ding uh hi (Heb. 4:11). Hih thu limtak ngaihsun in; hih in hamphatna lampi hi. Israelte in lungdamna thu za khin uh hi; ahi zongin a zak thute bangun nungta lo uh hi. Topa sungah muanna leh Ama thu mang ding sangsikin Topa lehdo ding a khensat uh hi ( Heb. 3:7–15 tawh enkak in), tua hangin amaute in Pasian in amaute a piak tawlngakna sung a lutkha kei uh hi.\nHebrews 4:3 in upna leh tawlngakna kizom hi, cih hong lak hi. Jesuh in um a, Amah in a kamciam bangin tawlngakna hong pia ding hi, ci-in muanna nei hi lehang, Ama tawlngakna sungah eite zong a lut thei ding ihi hi.\nHebrews 4:3 sim in. Hih mite buai-na bulpi in bang hiam? Amaute tungah a kigen lungdamna thu mah a za eite in bang thu nuntakpih ding hong hilh hiam? Heb. 4:2. Christian masate in Pasian kilaakna – Thuthun Lui sang uh hi; Jesuh Khrih in amaute mawhna hangin thahna thuak Pasian Tuuno hi, ci-in um uh hi. Tua sihna sungah upna tawh Jesuh sungah hotkhiatna a ngah uh hi; ama hong piak tawlngakna a ngah uh hi.\nKoi bangin Jesuh sisan tawh hotkhiatna ngahin Jesuh sungah tawlngakna ngahna, gamtatna tawh hi lo-in hehpihna tawh hotkhiatna kingah hi, cih thu na theitel hiam?\nLungkhuah Kei Un\nHebrews 4:4–7 leh Late 95:8–11 sim in. Hebrews leh Late sungah vauhilhkholhna bang thu om a, tuni-in tua thute in bang hong hilh uh hiam?\nHebrews 4:4–7 in piansakna thu leh Israelte cihtaklohna – Late 95:11 siksan hi. Pasian in amaute adingin a koih tawldamna sungah amaute lut kha lo uh hi. Late 95:8–11 in sehnel gam sungah Israelte in Pasian tawlngakna sungah a tuahkhak thute hi; ahi zongin Pasian tawlngakna – Kamciam Gam tawlngakna sungah a lut kha kei ding uh hi, ci-in Pasian kiciamna pulaak hi. Israel khangthakte in Kamciam Gam sung lut kha uh hi. Pasian huhna tawh amaute in kulhte bawlin tua gamah teeng uh hi. Ahi zongin amaute in Pasian tawlngakna sungah a lut kha kei uh hi. Mi tampi in Jesuh sunga hotkhiatna tawh a nungta kei uh hi. Bang hang hiam cihleh amaute in upna nei lo uh hi; a thuman lohna un upna a nei lo mi hi, ci-in kithei hi. Pasian deih tawlngakna in leitang tawlngakna sangin thuk zaw hi.\nPasian kamciam thei napi tawlngakna mantak sungah tawldamna a ngah kei uh hi; bang hang hiam cihleh amaute in thumang lo uh hi (Hebrews 4:6 ) Thuman lohna leh Pasian tawlngakna sungah lut kha lo hi, cih thu in bang kizopna nei hiam?\n“Tuni” cih kammal in thukin hi, cih pulaak hi. “Tuni” cih a khiatna in ziakai lo-in, tu mahmahin khensatna nei-a Topa sapna dawngpah ding hi, cihna hi.\nPaul in ‘sçmeron’ cih kammal zang a, a khiatna in “tuni” cihna hi-in bangzahin tawlngakna in thupi ahih lak kammal hi. Late 95:7, 8 sungah Pasian mite tungah vauhilhkholhna leh a pu a pate uh khialhnate amaute in a khialhkik loh nadingun hilhkholhna thute hi. Tua bangin khialkik uh hileh Pasian hong piak tawlngakna mantak sungah amaute a lut kha kei ding uh hi.\nTuni-in Topa aw na zak leh na lungsim khuahsak kei in” cih thu in tuni-in nang le kei adingin a khiatna in bang hi ding hiam? Tuni cih kammal in bang thupi-na nei hiam? A tawpna-ah Late sungah tuni cih kammal a zatzawh kum tul tampi valkhin hi. Bangbang ahi zongin bang hangin tuma kum tul tampi hunlai mah bangin tu-in zong ‘tuni’ cih kammal in thupi hiam?\nVantung Khuapi Khat Zawhna\nHebrew 4 hong hilh nop thu i ngaihsut ciangin Hebrews 4:8–11 in limtakin hong hilh hi. Joshua in Israelte tawlngakna pia lo hi. Tua ahihleh Pasian in zuau puak lo ahih manin Pasian mite adingin tawlngakna khat omlai hi, cih hong hilh hi. Hih tawlngakna in Jew thu-um mite ading bek hi lo hi; ama Honpa-in Jesuh a sang mi khempeu tungah akipia tawlngakna hi.\nGalatians 3:26–29 sunga thute in singlamteh khita mi khempeuh tungah Pasian thuciam ahihna thu ngaihsun in. A thupiangte siksanin Paul in Khrih sungah Jew mi om lo hi; Greek mi om lo hi, sila omlo, to om lo, numei om lo, pasal om lo hi, ci-in a gen ciangin a khiatna in bang hi ding hiam?\nKhat veivei ciangin Hebrews 4 siksanin ni sagih ni Sabbath tawlngak a thupi-na hong hilh hi, ci-in, kimkhat in ahihleh a hong pai ding hunah a dang tawlngakna om ding ahih manin Sabbath tawlngakna in kisam hi, ci uh hi. Ahi zongin Hebrew 4 in Piansakcil a kipanin ni sagih ni a hong tunsialin Pasian tawlngakna a tuam vilvel in na khempeuh a bei hun ciangin tawlngakna a tuam vilvel in na khempeuh a bei hun ciangin tawlngakna hong tung ding hi, cih hong hilh kholkhol hi, ci uh hi. Jew mite in Sabbath tawlngakna pen a hong tung ding leitung (olam haba) ahong hilhkholhna-no khat hi, ci uh hi. Pasian mite adingin Sabbath tawlngakna omlai hi; hih tawlngakna in leitung nate a kipiansaka Pasian tawlngakna masa pen tawh a kizomto suak leh tua tawlngakna a pulaak hi; a khiatna in ei hanciamna tawh sepna panin tawlngakna leh a hong kamciam mah bangin ahong honkhia ding Amah i muanna hi.\nKhrih hong hotkhiatna sungah tawlngakna om khin ahih manin Sabbath thukham kicingkhin hi; tua hi-in Khritiante adingin Sabbath kisam nawn lo hi, cih pen theihkhialhna khat hi. A tawpna-ah Khrih tawh tawlngak khawm ding a hong kamciam in ni sagih Sabbath tawlngakna hemkhia lo hi; tua sangin Sabbath in Khrih sungah tawlngakna hong hilh phapha hi.\nEi le ei tha tawh hanciamin, go-getters hun in Jesuh sungah tawlngakna leh hong honkhia-in hong khel dingin Ama hehpihna muanna cih tawh a kitalsik hong suak hi.\nKoi bangin mawhna lianpi tawh kidiahin kikhelna zo ding lametna bei mite in Jesuh sungah tawlngakna a ngah nadingun huh thei ding na hiam? Lai Siangtho bang mun na pulaak ding hiam?\nNgaihsutbeh Ding: “Jesuh kiangah i gamsatnate leh i gimthuaknate tawh vazuan ding i ut khol kei thei hi. Khat veivei ciangin bangmah hong huh thei lo ding mite kiangah i hamsatnate vapulaak zaw hi; Jesuh kiang zuan ding i phawk kha kei hi; Amah in lungkhamna panin lungnopna-ah ahong tunpih thei hi. Si le sa deihna niala, kipiakna in singlamteh vangliatna leh zawhna ahong pia hi. Pasian kamciamte in manpha hi. Ama deihna i tel nadingin a kammalte i kantel ding kisam hi. Kha Siangtho hong hilh thute limtak kantelin nuntakpih hi lehang i pai-na lampi nuam ding a, tuk lo-in i mainawt thei ding hi. Pawlpi siate leh pawlpi mite in amau lungkhamnate Jesuh tungah vasuankhia thei uh hileh, Amah in lungnopna leh tawldamna pia dingin ahong ngak gige den hi. Amah amuang mite Topa in a nawlkhin ngei kei hi.” Ellen G. White, The Signs of the Times, March 17, 1887, p. 161.\n“Kong it khangnote aw, note Thukhenpa in dikna tawh kidimin Amah in Pa mai leh vantungmite mai-ah na min apulaak hun hong tun mateng lametna leh nuamna tawh na mainawt ding uh hiam? Khrih nihvei hong pai kik ding kiginkholhna hoih penpen in a hong pai masaklai a hong puak ama hotkhiatna lian sungah upna sungah tawldam takin omna hi. Khrih in nangma Honpa hi, cih na up ding kisam hi.” Ellen G. White, Our High Calling, p. 368.\n1. Bangci bangin ni sagih ni Sabbath tawlngakna in a mite adingin Pasian vantung tawlngakna limcingkhol hiam? Koi bangin Sabbath tawlngakna in tawntung tawldamna ciapkhakna hi thei hiam?\n2. Tatkhiatna in Pasian tawh kizopkik theihna leh Pasian kiang tunkik theihna lampi hi. Hih thu Romans 5:11 sungah kigelh: “Tua bek zong hi lo-in kilemkikna hong ngahsak i Topa Jesuh Khrih hangin Pasian tungah i kipak hi” cih thu ngaihsun in. Mi khat in “ Pasian tawh kilemkikna cih thu in bang hiam? Pasian tawh kilemkikna hangin na nunna sungah bang kilamdanna om hiam, ci-in hong dong hileh, bangci bangin na dawngkik ding hiam?\n3. Christian kalsuanna-ah koi bangin kinloh ding thute kinlo-in om thei ding i hiam? Bang thu in Pasian Kammal hong mitsuansak hiam?\n4. Israelte in sehnel gam sungah a khialhnate uh leh upna a neihlohna thute ngaihsun in. Tu-in eite in sehnel gamsungah khualzinte hi nawn lo- in amau tawh kilamdanna tampi a om bang thu guipite amau phutkhak eite in zong i tuak kha hiam? Thu guipite mah tu-in zong a kibang thu guipi tu-in zong i tuak hiam? Koi bangin eite in zong amaute thuakkhak hamsatnate thuakkha-in amaute khialhnate eite in pelh thei ding i hiam?


url: =A phih – Exit Strategy :: ZOMI DAILY\nA phih – Exit Strategy\nposted on 21 April 2022 at 10:12 pm Lomkholna: Article, Nantalsuan\nStrategy cih pen tupna, ngiimna te a matutna leh lawhcinna ding-in, a kisam tatziahoih-khat a hihi. Limtak-a vaihawmna, sepding bawlding-daan limtak-a gualhna, vaihawm siamna, cihbang in English-Zomi dictionary (Dr DL Haokip) in na letkhia hi. Ki makaihzia leh nasepzia a kigenciang in, tupna ngiimna(goal and objective) te a tangtun nading geelna (planning) bawlna ah a picing thuluanzia leh ngaihsutzia kisam pha mahmah hi. A kigeel ciil aa kipan, a phih-exit strategy zong guanpah ding a hihi. A phih kisapna leh zatdaan ding zong kician peuh leh, zat-hun a tun ciang, lungbuai lungmanna leh kitelkhialhna a tawmtuam ding hi. A phih leh nungtolh/kiik kibang dektak na pi’ a nih tuak in, guallelhna kici pah thei lo aa, mailam kikhualna a na hizaw hi.\nZomite in, “Sakhi in a tatnang kuamkua khual, buipi leikei inzong khua ngai” cihbang paunak a nei minam takpi a hih uh leh sepna khat peuh ah strategy neidente a hi pelmawh ding uh hi. Thutang pek velval lo, ciim-in, thu ngaihsun leh thukhual ngimngiam, mailam saupi a enkhol pulehpa pan khanggui kizom, Zomite a hi uh hi. Kawlpau a zang zualzual khempeuh, Kawlte hisam lo aa, Zopau a thei khempeuh zong Zomi, Zolungtang leh Zosisan nei hi pahlo hi. Tapa taimang, tuuno lamkhial leh theihut bang a omloh nading, sisan kizopna sang-in, a thupizaw a om nawn kei hi.\nTulai Kawlgam Zomite sung ah federal kammal kilotek aa, pawlkhat in, democracy leh federal a deih/khiatna taktak telgeh zolo leh a gah bangci lawhding dongciang’ ngaihsunlo uh hiam? Tuuk leh khaal zong khenlo-in, Zomi a hilo bang in, pheng gamtat zanzan tawh kibang mawk uh hi. Tua hi aa, Zolai simbu sung aa miiksi leh kauphe taangthu beek simphot ding in, ih ki deihsak hi. Midang te’ khuangtumna mai ah lam pualpual in, kauphe bang in, mawk diandian ding bel, ih deihsak mipih te aa ding’ lemlualawmlawm-lo thei hi. Ih innsung bitlo kikhual masalo pi-in, mite etpi ding utna leh etneuding launa peuh tawh, eilehei ih kikhem leh strategy neilopi ih hi maita aa, Zomite’ tatzia hilo hi.\nA deihhuai pen ah, kuama sawlloh, letlo in ei leh ei a dingzosa kimlai, hangsantak in mainawt viauviau ding hi lel hi. A kisam lopi, kiimlehpaam mai luamluam lohding, midangtung tokaai khukhu lohding a hihi. Piakkik hun khat om veve ding aa, tua hunciang’ hong kikal, hong kingen pen ih piazo/nuam takpi diam? A hih keileh tuate ei piaktheihte mah a hi diam? cih ngaihsut kholh ding lunggulhhuai mahmah hi.\nIh kideihsak takpi leh strategy a neilo kimakaihna cihbang omhuailo hi. Gualzawhna leh ngiimna a matut lawhcin na ding-in, strategy in tampi thunei hi. Makaaite bek hilo in, a nungzui mipite’n zong a zuih uh kipawlnate’mungtup leh strategy kantel in, huaikhop pihtek ding kisam hi. Christiante in, Pa Pasian, a Tapa leh Khasiangtho a pum up ding uh hoih bek aa, mihingte leh kipawlna-khat pumzuih ding bel, ngaihsut taak thupikhat hi.\nStrategy pen kawlpau in, “maha biu-ha” ci-uh aa, gaaldodaan ding geelna inzong (The Guide English-Myanmar dictionary) ki letkhia hi. Kawl galkaap te’n zong hih kammal(biu-ha) limzat in, gaalmai geelkholhna, kalsuanna ah gaalkapmang khat a tuam in, koih ngiat uh hi. Tulaai tak, Kawl gaalkap te a bul a dawn pan, a do leh a dosawm te-in, eimun ah tua gaalkapmangpa kua hi-aa, a geelna bang, cih theihhuai thulian khat a hihi. A taktak in, Kawlmangte strategy a zo zo, mualtungmi kuamah a om nailo cihna a hi leltak hi.\nDemocracy diktakgam ah bel, mipi kumpi geelna bang in, a gaalkapte gamtaangh uh a hi lel hi. Kawlgam sung ah bel tuabang omthei omzo nailo phot hi. Mualtung mite aa ding in, vaisah pha mahmah lai a hih man-in, strategy kician khat a kineih kul ding hi. Zogam mipi te-in, a nungzaang luzaang uh bit-in, mi-thupi gam-thupi a suahbaih nop uh leh bel , a hoihzaw leh a muanhuaizaw a om mateng in, ZPCC te nasep kalsuanzia (strategy) khat a hi, Zogam Charter cih bangte phungvuh leh thapiak ding a hihi. Puahding paihding a om leh zong, a hoihlam deihna (constructive criticism – a piuh tabaw) tawh mipite-in lamlahsiam ding a hihi. Gammi khat hihna tawh constitution leh charter pen kibanglo cihzong theih ding kisam hi. Mipite-in suakta tak-in, thukimna a piaktheih masiah, constitution ki kipsak, ki neitheilo hi.\nKawl gaalkapte etna ah Kawlgam tudong-in suahtaakna a ngah nailo tawh kibang hi. The Burma Independence Army (BIA) a kisat ciil 1942 lai-in, a phih-exit strategy na koihkha lo uh maw? A hih kei leh omna pi, mittaw kineih bang in, zanglo-mulo in, a mau bek hilo, a gammite khempeuh abu sung ah sihdong kihen kikhumcip pih nuam hizaw?\nBangbang a hizong, gaalkap kimakaihzia pen Democracy-zia hihetlo cih theihsa gige, a diakdiak in Kawlgaalkapte tung pan Federal Democracy ngahding a lam-ente khialhna hizaw thei ding hi. Ki ukna leh minam siksan in ki-en leh, Kawl/gaalkapte aa ding in, ki-ukna/thuneihna pen a khutsung vuah omkhin a hih man-in, federal cihbang a thupi masa hihetlo ding a hi lel hi. Hawmcinglo uh, hizaw kha ding hi. Kawlgaalkap taangthu etteh in, hiamtawina tawh democracy a ngah sawm te-inzong, exit-strategy ding ngaat-tak in, khunkholh ding kisam hi. A langkhat ah bel, minam gaalkap khat in a mipih te suahtaakna a ngahpih nading hanciamna pen lampituam hi aa, mungtup a ki tun madong phungvuh leh hanciampih tek ding hamphatna ngahding-mipi khatciat mawhpuak zong a hi gige hi. Kawlte hong lamtotpihdaan a deihlohtakpi mipi-in, minam gaalkapte tonpihden peuh le-uh, exit-strategy khunsa zong a hi pah hi.\nA khangtogamte ah, a diakdiak in, mipi omkhopna inn a kilam ciang, patau kangmei kigin kholhna tawh vaikin pusuahna, a phih ki koih hamtang hi. A lutna a om leh a phih zong a om ding kisam hi. Mihing bek hilo ganhing lak ah zong zusa in zong phih nei hi. A dang en kei ni, ih mihing pumpi mahmah zong, hi thupai zia tawh a kilam a kipiang a hihi.\nMihing pumpi lungsim mahmah zong a phih kisam den a hihi. Hithu a theilo mihing pawlkhat te, a gimthei lo bang in, a tuukdong uh naasem thei mawk uh hi. Pumpi tawlnalehgimna bek hilo, lungsimg ngaihsutna pan suahtaak nading in a phih zonkulsem hi. Lunggim ciangding’ phih a neilo, a zanglote a tuukciang in, a mansiang kei uh leh zong, a dingkik-zopak nawn kei uh hi. Tua a hih man-in, mimal a hi aa, kipawlna khat a hizong in, geelna tupna khat peuhpeuh ah a phih-exit strategy koih hamtang ding kisam hi.\nKumpi nasem te zong a kumcin teh pension kipia a hihi. Kimawlna lam a kiva sung bang hileh, mailamthu a ngaihsun zawden te-in, thatang beidong ngaklo in, thakiam ciang sep leh bawl ding a geelkhol uh hi. Sumbawlsiam a tamzaw in zong, a phih koihkhol uh aa, a ziakaai luat ma-in, kihem khia uh hi. Makaai gina a hih leh a huntun teh zattheih ding’ a phih koih hamtang uh hi.\nMimal hi aa, makaai a hizong, a huntun ciang a phih ding’ bang geelkhawl leh koihkhol cih ki sittel zeel ding a hihi. Mawhpuakna lanuam lo-in, taimang nusia ding’ cihna hilo zaw in, mailam thukhualna leh a nungzui te aa ding’ lamhonsakna khat a hi hi. A hizong, minam suahtaakna ding makaaite’ tawlnga cihbang om theilo-in, mimai-gaalmai ah a din kul/zawh nawnkei uh leh zong, a nung pan lamlak aksipi hihding kisam pelmawh veve hi. Minam leh Pasian nasepna ah tawlngakn khawlmun a tun mateng un, tawlngabit cihbang omtheilo hi.\nZomi mimal khatciat leh kipawlna makaai khatciat in, sepna bawlna, tuplehngiimna te ah, a phih -exit strategy ih nei tek hiam? Kawl gaalkap-kumpi te bang in, kisam nawnlo pi’ tutkho tentan in, hong kihawlkhiat dong ngak lel maw? Vaang neitak in,a hun theizaw ding? khatciat in, geelkholh kikep kholh ding kideihsakna takpi bek mah tawh. Nantal’suan\nPrevious: Deacon suahpawi omding (19 April 2022)\nNext: Pu Moses Pau Kim Tuang te innkuan hehnepna\nThulu neilo thu ~ Lian Tuang\nLaisiangtho sunga Nute ~ Cing Ngaih Khawm\nBrexit buai aa kibuai- upmawh nabangkei\nIndonesia ah biakna gensia ci’n Christian Governor kingawh ~ Thang Khan Lian\nPasian in ama limlemel sun in hongbawl\nMCCFA khawmpi noptak kibawl thei\nMicrosoft Office tangdingin aki zangthei LibreOffice\nZomi Ngeina Khuado Malaysia thuthang azom #2


url: =Theihhuai kiallap Upadi ~ Pa Lian Khen Nang :: ZOMI DAILY\nTheihhuai kiallap Upadi ~ Pa Lian Khen Nang\nposted on 4 July 2016 at 4:14 pm Lomkholna: Article\nMinam kim pau namkim zatna leitung ah mun le gam halna hang tawh i ngaihsut, i gamtat , i pau kibang lo a, nuntak zonzia zong kibang lo thei hi. Sep le bawlna pan lamkil sikkhial lo a, lamman zuihtheih na’ng thuman lam hong hilh pen Pasian thu zom ah Upadi hi, cih pen leitung mitmuh hi. Upadi thei lo cihna hang tawh kimaisak thei tuan lo (Ignorance of law is no excuse) na ci ahih manin theihhuai Upadi pawlkhat kiallap dingin a tom le theihbaih nadingin kong pulak hi. Mi khatpeuhpeuh i lungsim thangpaih nadingin ngimna tawh hi lo zaw in, theihhuai hi cih deihsakna hizaw hi.\nNaupangte Kemsiam Ni\nMailam ah gamnu gampa hong suak ding tu laitak a naupangte i makaih siam ding kisam hi. Nu le pa, le a kem a donsiamte makaihna le pattahna hang tawh a cidam a pil a siam a khangto naupangte a om mah bangin, cin le keploh donloh hang tawh siatna lam manawh naupang zong om kawmkawm hi. Kilawhtheih natna ngah, guihtheih khamtheih za kikham a zang, khutdawhngen, guta, thaikap, mithat le adang hoihlohna tuamtuam a bawl naupang zong omta hi. Naupang (Child) i cih kammal pen a suah zawh kum 16 a cing nai lote hi a, thu a neih leh zong naupang thukhen zum (Juvenile Court) ah naupang Upadi (The Child Law- 1993) tawh thukhen hi.\nThu nei naupang pen Section 45 sungah thugol a hiphial zongin naupang thukhen zum pan thukhenna ah sihsakna, khantawn thongkiatsakna cih thukhen lo ding ci hi. Thong kiatloh phamawh puahphat theih nawnloh ding ciang dong ahih leh a tampen kum 7 dong thong kia thei hi. Section 46 ah kimu hi.\nNaupang thukhen zum pan thunei naupang thuhilh in khahkhia ahi zongin, tua naupang liausak ahi zongin, kum 14 a cinkhit hangin sum thalawhna a neih nai kei leh a nu a pa, a cing a kemte sum liausakin khahkhia ahi zongin, mailam ah hih bang a piannawn loh nadingin nu le pa tung pan kum 3 sung mawhna bawl nawn lo ding ci-in kamciam lai bawlin nu le pa tungah naupang apkik ahi zongin, a sawtpen kum 3 sung naupang kemcing ding a kiseh ulian (Probation Officer) i kepcing ding ahi zongin, naupang pen thuhilhna le kepna tawh a piantheih kei leh a tawmpen kum 2 dong ahih kei leh naupang kum 18 a cinni dong thuhilhna sang (Trainning School) ah puak dingin thukhen thei hi, cihna thute Section 47 sungah kimuthei hi.\nHih naupang Upadi (The Child Law) pen naupangte a gamtatsiatna pan nakpi takin kikhel a gamtat hoih le mihoih mipha hong suah nang lametna le ngimna Upadi ahi hi. I naupangte kemsiam ciat ni. Naupang siatna lam ah a makaih a panpih mi pawlkhat om thei a, tua mite Upadi in koih khong lo hi, cih theihhuai hi.\nTua mite in naupangte adingin nuntakna lauhhuai nasep ahi zongin, pumpi natna ngah theih nasep ahi zongin, gamtat siat nading nasep sawlna le phalna ahi zongin, zu zuakna mun ah tonpih, a lut ding kham lo, zu leisak zuaksak, zu dawn ding kham lo zu lei zu zuak dingin phalin semsak ahi zongin, thai kap na’ng hanthawn, zolna, thapiakna ahi zongin, naupang vanpong sanna le thapiakna, naupang vakvaite vanzuak leina ahi zongin, thukhenna thuaksa naupang a kipuakna mun khat peuhpeuh pan a taimang nadingin zolna le a taina ah huhna, a taimang hi, cih thei napi-in kemsimin hong taikhiatna mun a paikik ding kham cih bang teng lak ah khat peuhpeuh tawh a kipaaikan khak a thukhen zum a tun leh tua mi in kha 6 dong thong ahi zong, liausum (Ks. 1000) dong ahi zong, tua thongkhiat le liausum kigawm ahi zongin thukhenna thuak ding hi, ci-in Section 65 sungah kimu thei hi.\nMi khatpeuh in ama cin ama kep kum 16 cing nai lo numeino in ama pumpi kizuakin nuntakna a zon lam thei napi kitheihmawh-bawlna, a cin a kep naupang pen pumpi kizuak a nuntakna zongte tawh munkhat ah omkhawm kithuahkhawmsakna, ama phattuam nadingin naupang khutdawhngetsakna, a cin a kep naupang khutdawhngen a om lam thei napi-in khaamlohna, ama khutdawh ngetna ah naupangno zat hamtangna, nu le pa/a cing a kemte’n naupang pil nading deihsakna tawh thuhilhna simloh naupang bawlsiat nopna tawh naupang tung gamtatna, naupang thukhen zum i phalkholhna om lopi-in thunei le thusit thuak naupangno i lim tawh lakin, film, TV, Video, Radio le laituamtuamte ah thu tangkona, naupangno pen a lipkhaphuai gamtatnate gamtasakin Film, TV, Video-te tawh tangkona cih bang teng ah khat teitei a gamtatkhak a, thu a neih leh tua mi pen kum 2 dong thongkiatna ahi zong, liausum (Ks. 10,000) dong ahi zong, thongkhiat le liausum gawm ahi zongin thu kikhen ding hi, ci-in Section 66 ah kimu thei hi.\nKidophuai Guihtheih Khamtheih Zate Thu Tom\nKawlgam sunga i zat Upadi Narcotic Drugs and Psychotropic Substance Law-1993 sunga thute tawh kipaikanthei za kikham nampi khat pen Narcotic Drugs ci-in tua sungah za kikham nam gawm 123 bang pha zo a, i zakngeisa ahi Heroin, Opium, Cannabis cihte zong kihel hi. Za kikham nampi khat pen psychotrapic substance ci-in nam gawm 113 bang pha zo a, Amphetamine, Maclogualone, Metagualone cihte zong kihel hi. Nampi khat leuleu pen Procurror Chemical ci-in a tunga za kikham namtuamtuamte bawlna a kizang vangawmte hi-in nam gawm 25 bang phakhinta a, Ephedrine, Sulpheric Acid, Ergometrine, Pseudoephedrinete zong kihel hi. Zate pen 2003 kum June kha dong kumpi tangkosate kong pulaak hi.\nTuate tawh kipaikan kha-in thu bawl thuakte pen a masa penin za kikhamte a pumpi tungah motzat le zatloh khentel nadingin tua mi a kimat hun pan nai 72 sungin a zun la-in Chemical Examiner in entelin a zun ah za kikhamte zang hi, cih a muhkhiat leh tua mi in za kikhamte zang keng, a ci ahi zongin, matna tawh kisai siavuan in hong zatsak hi a ciphial ta zongin kiphelkhiat nang baih lo thei a, hih Upadi Section 15 tawh thukhen a thuak leh kum 3 pan kum 5 dong thong kikhiatkul hi. Za kikhamte zatna hang tawh khantom khangno zong tampi om khin hi hang.\nKa tuahkhakte lak pan a nu in za kikham a zang a ta it a kikhel ding lunggulh lua ahih manin palikte’n tawmvei sung hong kepsak leh kikhel thei ding hi, ci’n ama upmawh ngaihsutna tawh ka tapa in guihtheih khamtheih za kikham zang hi, ci-in palik ah vakhia hi. A zun ah za kikham zang hi cih mukhia-a thong kum 3 a kikhiat ciangin a nu kisikin khitui naptui tawh om hi. Upadi thei hileh zatopi ah siavuante tawh kikumin za kham zat nawnloh nading kibawlna nei leh khitui naptui luang loin ta manpha khat ngahkik ding hi, cih theihhuai hi.\nZa kikham khat peuhpeuh a piankhiatna a kung a ciing a suante pen kithei a thu bawl a thuak leh hih Upadi Section 16 Subsection (a) sungah kum 5 pan kum 10 dong thongkhia ding ahih manin mun-awng gam-awng peuhah tua a kungte i cin i suan khakloh nading theihhuai hi. Tua teh za kikhamte bawlna a kizang Preasor Chemicalte tawh thu bawl a thuakte pen hih Upadi Section 16 Subsection (b) palsat hi a, kum 5 pan kum 10 dong mah thongkiat thuak ding hi. Tua teh za kikham (Section 26 sungah a kigelhte le tua zate i a gihna sangin a tawmzaw hiding) keem in, mipuak, mipia sawn, mitung ap cih nate tawh thubawl a thuak leh kum 5 pan kum 10 dong thongkhiat kul hi ci-in Section 16(c) ah kimu thei hi.\nKhatvei lai-in mikhat in ka tapa a vui kang tawh kiman a kum 25 thong kikhia hi. A vuikang tawh kiman tektek lakah ka tapa kum tamkia diak si e, ci’n hong dong hi. Tua thu tawh kisai-in Section 19 Subsection (a) tawh thu kikhen hi a, kum 10 pan kum kiciangtan lo thongkhia thei hi, cih ka gen hi. Section 19 le Section 20 tawh thong a khiattheih nangin Section 26 sunga kigen zate le tua zate le tua zate a gikna a phazah le a tungsiah hi hamtang ding hi cih kimu hi.\nSection 26 sungah Heroin-three grammes, morphine-three grammes, monoacetyl morphine-three grammes tua namthum sung pan mah in namnih kigawm – three grammes, crude opium (ahih keileh) Processed Opium (ahih keileh) tua nih gawm-One Rundraed grammer, Cannabia (ahih keileh) Essence of Cannabis (ahih keileh) tua nihgawm twenlty five grammes, Cocoleaf- one hundred grammes, Cocoine-three grammes, tua ban ah Ministry of Health pan hunzui-a a ciangtan zate ahi guihtheih khamtheih za (ahih keileh) lungsim kiheisak zate i a gihna le a phazahte tawh thu bawlthuak mi in tua zate pen a zuak ding hi, cihna tawh thu bawl thuak hi.\nTua teh guihtheih khamtheih le lungsim kiheisak za kikhamte a bawlkhiate, a zeekkhiate, a zuakte, gampua pan gamsung lutsak ahi zong gamsung pan gampua ah puakhia ahi zong, thu bawl a thuakmi pen kum 15 pan kum kiciangtan lo ahi zong, sihsakna ahi zong, thuak ding cih pen Section 20 sungah kimu hi.\nTua leh a tunga Section 16 (Section 17, 18 te pulak nawn lo) Section 19, 20 te a palsat a thubawl a thuakmi thubawl a thuak nading a huhmi pen Section 21 tawh tua thu ah awk thei a, thubawl a thuakmi mah bangin thukhenna kibang hi.\nTua teh Section 16 pan 21 dongte thu khenna ah guihtheih khamtheih (ahih keileh) lungsim kiheisak thei zate tawh kisai-in a semte in gamsung gampua kipawla sem ahi zong, hiam (ahih keileh) a puakkham thei vante tawi-in sem ahi zong, tua bang gamtatna ah kum 16 cing nai lo naupang zang ahi zong, kumpi nasem i a za a min septheihnate suangin a gamtat leh thubawl a thuakna Section a kigelh a sangpen thongkhiat thuak ding hi, ci-in Section 22 sungah kimu hi.\nTua leh Section 16 pan 21 dong thukhen thuak mikhat in tua ma-in tua thumah tawh thukhenna a thuak ngei leh tua a thuakkik thukhenna adingin a sangpen thongkhiat ding hi, ci’n Section 23 sungah kimu hi. Thu bawl a thuak masa Section tawh tu-a Section kibat kul hi. Siavuante’n mi nuntakna hotkhiat nadinga, a zatsak simloh pumpi tungah sinnopna lungsim tawh zatloh nading le zuakna lei nate a omloh nading a deihsak hi.\nThau Tawh Kisai Thute\nThau deihdiak ei Zomite in thau i lei zel, i zuakzelna ah licence nei lo thau tawh buaina om thei hi. Hun khat lai-a kizang galdona mikang thau le avui atangte pen licence om tuan hi loin i lei, i neih, i zuakna pan hong kiphawkkha leh thubawlna kithuak thei hi.\nThau Upadi (The Auma Act-1878) sungah Section 19 Subsection (a) pan (i) dong om a, tua pan a kituak khadiak den pen subsection (a) (e) le (f) teng a tomin kong pulak hi. Tua Section 19 Subsection (a) pen licence nei lo thau seektawm, kem in, zuak cihte tung thu bawl thei hi. Section 19 subsection (e) pen licence om lo zum a hiam (hiam) nam khat peuhpeuh tawisuk tawitote mi nawngkaisak loh nading a khemna hizawdeuh in zukhamsa khawngin hiam tawi-a paisuk paito-a a awngawngte kidophuai hi.\nSetion 19 Subsection (f) pen licence nei lo thau (thaupi thauneu) avui atangte kemin ama huamte tungah thu bawl thei hi. Hih thute tawh kisai-in thong kum 3 dong ahi zong, liausum ahi zong, thong le liausum kigawm ahi zong, thukhenna thuak thei hi. Tua teh kumpi langpang dingin thau le a vui a tang a tawi leh The Arms (Temporary) Amendment Act-1951) sunga Section 19-A tawh kum 3 pan kum 7 dong thongkhia ding cihna kimu hi.\nThau tawh kisai thu khauh penpen khat omlai-a tua in kumpi sunga om thau (api aneu) avui atang galvan khat peuhpeuh gukna le guk ding hanciamna, zuakna le zuak ding hanciamna, mitung piak le mi tung piak ding hanciam hi, ci-in thubawl a thuak leh Arms (Emergency Punishment) (Temporaly Act- 1949) sunga Section 2 (1) (a) ahi zong, Section 2 (1) (b) ahi zong, Section 2(1) (a) ahi zong, Section 2 (1) (b) ahi zong, Section 2 (1) (c) ahi zong, Section 2 (1) (d) ahi zong tawh thu a khen leh tua mi pen sihsakna ahi zong, khantawn thong ahi zong, kumsawm sang a tamzaw lo thongkhiat ahi zong, thuak ding hi, ci-in kimu hi. Tua ahih manin thau lei le zuak tawh kisai-in a tunga i gensa Upadi-te tawh i kipaikan khakloh nading deihsakna hi.\nThaikap Kikhaam Hi\nThaikap nasep tawh nuntakna a zong mite in khantohna lam manawh sangin kiamna lam manawh zaw uh hi. Thaikap Upadi (Gambling Act-1986) sungah mihon kisuktuahna mun ah thai kapna a tuamtuam sum kikham a, a sem a bawlna ah a kihelte thubawl thuakin thukhen zum pan thukhennate ah kha 3 pan kha 6 dong thongkhiat kul ban ah liausum (Kyats 500) dong zong liausak thei hi. Tua kikhap kimawlna tawh thongsung pan a suahtak khit teh kimawl leuleu-a thubawl a thuak leuleu leh kha 6 pan kum khat dong thongkhiat kul hi, ci-in Gambling Act Section 12 Subsection (a) le (b)te ah kimu thei hi.\nTua teh Phe kimawlna, bawhlung suih kikhapna, nambat mal nih, nambat mal thum i cih sum kikhapnate ah a phungpi a semte le a zuakte in thubawl a thuak leh thukhenna pan kum 1 pan kum 3 dong thong a kiat kul ban ah sum Ks. 1000 pan Ks. 5000 dong liausak thei lai hi. Tua kikhap kimawlna tawh thong sung pan a suahtak khitteh khawl tuan loin sem leuleu-a thubawl a thuak leh kum 3 pan kum 5 dong thong a kiatkul ta hi, ci in Section 14 (a) (b) le Section 15 (a) (b)te ah kimu thei hi.\nThaikap phungpite tawh kizoma thaikapte pen thu bawlthuakna ah kha 6 pan kum 1 dong thong a kiat kul ban ah sum Ks. 1000 dong liausak thei hi. Thong pan a suahtak zawh kimawl teitei lai-in thubawl a thuak leh kum 1 pan kum 3 dong thong a khiatkul ban ah sum tul Ks. 1000 pan Ks. 5000 dong liausak thei lai hi, ci-in Section 13 (a) (b) le Section 16 (a) (b)te ah kimu thei hi a, mi sum tawh hi lo ama neihsa sum hang tawh thong kiatlawh ahih manin kidophuai hi.\nKidophuai Thu Pawlkhat\nPenal Code Section 354 sung enleng numei i vangkiam nading nenniam nopna tawh numei va su va paupih a, zawhthawhna a neih leh thong kum 2 dong ahi zong, liausum ahi zong, tua gel gawm ahi zong, thukhenna thuak ding ci ahih teh numei thubawl i thuakloh nangin pasal lungsim manlangte, pau manlangte, khut manlangte kidophuai hi. Zomite sungah kingeinaseh i om phial zongin minam dangte’n thupilak hi.\nUpadi sungah kum 14 cing nai lo pasalno, kum 16 cing nai lo numeino le lungsim kicinglote pen a cing a kemte thukimna om loin zolin a paipihte pen mi gu hi, Section 361 ah ci hi. Tua mi pen thubawl a thuak leh kum 7 dong thongkiatna namkhat teitei khiatkul ban ah sum zong liausak thei, ci-in Penal Code Section 363 sungah kimu hi. Kumcing nai lo numeinote pasal neih ding pen cidamna lampan zong muhna tuamtuam tawh hoihkhin kisa lo ahih ban ah Upadi in zong a kham veve hi zaw hi. Lawm kingaite zong kumcing nai lopi nu le pa awilohpi kitaipiha pasal neih ding sawm masakhuai lo hi.\nKhat veivei numei ngaihlohpi pasal ngaihna bek tawh numei thukimna om lopi zolin khemin thatang zangin a zi ding gu a, a taipih om thei a, tuate pen Section 366 sungah kum 10 dong thongkhiat teitei a kul banah sum liausak thei lai cih kimu hi. Hanthotna hi kei na ven, kumcingsa lawm kingai kitaipih pen numei lam pan awi loin thu a bawl pen thukhen zum pan thu kidotna ah “ka ngaihno in kei hong gu hi lo a, ken ka ngaihno gu hizaw ing” cih dawnkikna tawh a lawmpa suakta hi. Kawlgam News Paper sungah kipulaak ngei hi.\nNumei le pasal kilungkim taleh kilungkimta kei leh kimawhnate ah numei in thukim loin, nial ahi zong, phal lo a hi zong, numei in a phal kei leh that ding, a na thuaksak ding cih patauhsakna hang tawh phal ahi zong, numei in amah a tenpih pasal hi, cihna tawh a phal hangin a pasal in ama zi hi lo hi, cih thei gige ahi zong, phal le phal ta kei leh numei pen kum 14 cing nai lo cihte ahihleh tua pasal pen section 376 tawh thu bawl thuak dinga khantawn thong ahi zong kum 10 dong khat teitei thong ahi zong thongkhiat kul ban ah sum liausak thei lai hi.\nThu man hi-a thu kibawl mi tampi a om mah bangin hih bang thute pen mite muhna ah gamta hi lo zaw ahih man kibawlsiat nopna hang tawh mawhpih khialhpih lopi thubawl thuak zong om ngei hi. Tua teh mawhpih dingin buan a, a ngah zawh kei leh section 376/511 tawh thubawl thuak thei a section 376 i thongkhiat zah alang zah ciang thong kikhia thei hi.\nPasalte in a tenpih ngeilohpi ding tenpih ding ci-in khem a, kingaihbawla umsakin pumpi kisawh a, nau nei zong oma thu kibawl zong tampi om hi. Thu kibawl a thuak leh kum khat dong thong ahi zong liausum ahi zong thong le liausum ahi zong thukhen thuak ding hi, cih section 417 ah kimu hi. Numei hileh pasal hileh a kidophuai thu hi.\nZawlthu tawh kisai-in gen zom laileng section 456 sungah nitum pan khuavak kik dong kikal sung mi’ inn ah na lutsim ahi zong inn umna kawm kongkhakte susia-in a sunglut ahi zong tua mi pen kum 3 dong thong khat teitei khiat kul ban ah sum liausak thei ci hi. Hih section pen zawl thang kisiah (Trap) na a zang mi om kawmkawm hi. Pasal don nawnlohna hang ahi zong a zawlthu uh a kip a kho ding le a tai theih nawnloh nading deihna ahi zong pasal bawlsia nuam ahi zong, phul nopna thu tuamtuam om ahi zong numei zolna hang tawh pasal a lut lian leh veng aw pam aw mi hong lut ci-in thang kisaisak hi. Thangawkpa buai ta hi. Hih bang thu pianloh na’ng kidophuai hi.\nMi’ huamna sung kawma mawh bawlna a kici thei criminal trespass tawh kisai in section 441 ah kicing takin kigelh khin hi. Mi khat peuh in lo, leitang, mun le huang le inn kikansak kilutsaka thu kibawl zong om thei hi. Tua lo leitang mun, huang, inn a omte patausak ding simmawh ding lungsim nawngkaisak cihte ngimna tawh tua huang le innte va kawma va lut a, thubawl thuak ahih leh tua a gamta mi pen section 447 sungah thong kha 3 dong khat peuhpeuh ahi zong, liausum ahi zong a nih gawmin ahi zong thukhen thuak thei hi, ci-in kimu hi.\nTua teh mi innsunga lut-a a om mite patauh lauthawnsaknate simmawhna, lungsim nawngkaisakna a bawl leh tua a lut mi pen thu kibawl thukhenna a thuak leh section 448 tawh thong kumkhat dong ahi zong, liausum tulkhat dong ahi zong a nih gawm ahi zong thukhenna thuak thei hi, cih kimu hi.\nThong khiathuai ding gamtatsia gamta dingin mi omna inn ah a va kah, a va luta thubawl a thuak leh section 451 tawh thong kum 2 ciang dong khat teitei a khiat kul ban ah sum liausak thei lai hi, cih kimu thei hi. Tua teh mi khat i pum tungah nat le sat thuak nading tua mi khaktan nading kigin khitteh tua inn ah a lut leh thong kum 7 dong khat teitei khiatkul ban ah sum liausak thei lai hi, ci-in section 452 sungah kimu hi.\nUpadi tampi om sung pan theihhuai ka sakte athu pianzia zawitawnin keima tel bangin ka gelh ahi hi. Upadi langngat loin mimal khat le khat kikal thute neusekin thu neute beisak zaw a, kilemna innpi Topa’ sungah lam ciat ni.\n(Hun tawh kizui-in penal code section 376 i ingredient pen section 375 nambat 5na ah numei kum 14 tangin kum 16 in laih ding, section 375 exception a a zi kum 13 tangin kum 15 in laih dingte leh section 417 i thukhenna penalty dingin thong kum 3 dong ahi zong liausum ahi zong thong le liausum ahi zong tawh laih ding ci-in gelkhiatna kisuaksak hi. Hih lai gelh hun ciangciang ah Upadi kipsakna om nai lo hi.) Pa Lian Khen Nang (Ex. Township Law Officer, ZYA Magazine)\nPrevious: Kei Apengkhia Nuam Pa\nNext: Baghdad ah Suicide Bomb kitam, mi 115 si, 200 val liam\nUSA gamsung Zomi biakna pawlpiteng information ngetna\nZAM Thupuak :: 31 July 2016\nNu Niang Man Vung in hong nusia\nTedim leh Tonzang kal Thupiang khat\n17.10.2014 Tuni leitung thuthang te\nInnkuan sung nop nading thu (6) te\nAlip khap huai Laaitui khuataw mencipna\nKawlgammi innteeng khat Singapore ah bawlsiat thuak ~ ZD\nKawlgam Politics zingno khat pan-in Zomite ~ Zokhai\nJackie Chan’ tangthu tomkim ~ Thang Khan Lian


url: =2017 kum Zomi te maasuan #4 ~ Khup Khan Thang :: ZOMI DAILY\nposted on 11 January 2017 at 7:08 pm Lomkholna: Khupkhanthang, News, Zomi\nIV. Laihkik ding or khekkik ding\nMin dang khat a’ kivawh or min maanlopi aa kilo, Cikha, Tonzang, Tedim khuapi sung nawk Tiddim Road teng amin maan Tedim Road tawh laih kik, khek kik ding.\nBritish kumpi in, Leitung Galpi II or Japan gal hunsung, 1942 kum June kha in, Imphal pan Tedim khua ciang mawtaw lampi hong zik uh aa, tua lampi a min “Tiddim Road” naphuak uh hi. Tua lampi in Zomi te khuapi: Lamka, Sing-at, Cikha, Tonzang, Tedim khuate na nawk hi. Imphal pan Lamka 39 mile, Imphal pan Tedim 165 mile pha hi. Lamka khua sungah tua lampi min “Tiddim Road” mah na ci uh aa, etlawm mahmah hi.\nPu La Cin Khup hong gen ngeina ah; Mikaang kumpi in a gel cil in Tedim pan India gamgi ciang mawtaw lampi zik ding hi aa, Tedim pan Meitei gun Phil luitun’ ah kan in Tuithang, Tungzang, Ngalbual, Zampi, Khuabem, Singial taang, Lennahkot ah pai sak ding sawm uhhi. (Tu hun aa ZRDC Pu Vum Nang bawl mawtaw lam teng hileh kilawm kasa hi.) A hizong in Ukpipa Pu Pum Za Mangin, Tonzang hong nawk kei ding leh kei uksung pan coolies or taangtha hong pia zoloding hi ung a cih ciangin, lampi alignment pen, Tedim, Tonzang , Tuitum, Nakzangah Meitei gun kan in, Mualkawi, Tuikhiang, Singgial Taang, Kansau, Cikha ah pai ding in hong khel kik uh hi ci hi. Pu La Cin Khup gen leh Kelly’s Burma Campaign laibu sung aa tawh kituak bilbel hi. (I have been ordered to make my road from Lennakot to Tiddim motorable, and also to make a new motorable road west of the Manipur from my Northern border. Pg 110)\nVan (Tools) zat ding khempeuh vanleeng tawh hong kikhiat khin aa, Tedim pan Tonzang lampi bawl, 19 October 1942 ni-in kipan pah hi. Ciimtaang to teng Soklek kahleei (Chocolate Staircase) cii’n minphuah aa, tai 7 sung’in (Tai 4; Kelley in, ci hi. Ken tai 7 manzaw inteh ka ci hi.) samkilh bang aa kawi (Hairpin bend), kawi 38 vei kawi-in, asau pi 12 teh pi 1 gradient tawh pi 3000 sea level ciang kahto hi. (Defeat into Victory; Sir W. Slim pg. 357). Tua mah bangin Imphal leh Tedim kikal a’ciang a’ciang pan in, lamzik na’kipan uhhi. Mun thupi te amin tawh lo’lo in milestone in kilo zaw hi. 110 milestone Sakawng,(Tuikhiangzaangah Mawtaw Khawlmun om hi.) 119 milestone Mualkawi, 126 milestone Nakzaang leei, 135 Milestone Tonzang, 147 milestone Tualmu Buzung, 150 Milestone Beltang Leei, 155 Milestone Tualzang Buhlo Buzung, 161 Milestone Teeklui Lamka, Laaitang pen Tuitum Saddle ci in na ciamteh uhhi.\n161 Milestone pan in Tedim Road in No. 1 High School ah pai phei hi. Tu aa kimawlna innpi mun teng ah mualbo (Pi 30 val bang asang ding numei te nawibawk bang mualbo) 2 om in, Tedim Road in tua mualbo khat ii nisuahna lam pai phei in, tu aa Kam Hau tualpi nisuahna lam nawl zuiphei hi, (1973 or 74 kum Kam Hau tualpi kiziikmaa ciangciang, Kam Hau tualpi teng munzaang pian hi-aa, Tedim Road ii anawl ah Theikung a’ kisuan bang in pi 10 kiim kihal in po phei dewdeu hi. Tua theikung te Japan galkap te’n Tedim Road lampi nawl aa, ek a’thaak naa pan aa po hi ki ci hi.)\nTu aa Kam Hau Road ih cih dungzui in pai phei aa, tu aa Soldier Board zum nuai ah, suangtawh kiciang kumpi quarter khat omin tua quarter mai tawn phei hi. Tua pan zum kong nuai ah. Lawibual zaang (Lawibual Primary School) ciang: Tua bansiah teng Tedim – Kawlpi (Tiddim – Kale Road) ki ci thei ta hi. Lawibual phei teng pen tu aa lampi hilo in, anuai nidang innte kituahto maa, inntual lampi dung hizaw hi. (Ih mutheih ding Pu Kham Sial Khup taih-innpi tual hi.) Tua Lawibual zaang pan in, makeshift Zato mun, tu aa SDA te huang gei mualdang tengah lampi khat tokah hi.\nLawibual khua taw, han (Cemetery) paam teng Brigade head quarter hi aa, Lawibual zaang pan lampi khat Rev. Thang Khawm Pau sang inn mai ah, Pu Gin Thaul innpi leh Pu Kai Nang innpi kikal ah paisuk in Brigade Hq ciang tung hi. Lampi dang khat; Pu Dal Za Khup leh Rev. Neng Za Sawm te inn kikal ah paisuk in, Pu Khup Zam (Sawn thum leh hamsiat) kong tawnsuk aa, Brigade Hq ciang tung hi.\nCircular Road ih cih pen, Tedim Road pan tu aa Haimual-Ciau paina lampi mengkhiana, Pu Dal Za Khup te kongmai, pan mah in meng khia aa, Pu Vung Khaw Mang inn mai, meiset nuai ah, zato nuai ah Vansangdim ah, palik leen nuai ah TKBC biakinn nung ah, Kyuaktai nawl (Nitumna lam nawl) ah, Kam Hau tualpi nitumna lam nawl ah pai phei in, atung aa ih gen mualbo nih te pang ah Tedim Road tawh ki mat hi. Imphal pan van pua convoy hong pai ciangin Jeep bekbek sawm nih sawn thum, za khat phialphial bangzong pha thei aa, van teng akhiatkhit uhteh kileh hei (Reverse) nawnlo in, paisuak suak aa, Circular Road ah kot in, Imphal lam kileh kik hi kici hi.\nTedim khuasung pai na’ding Pu Kai Za Dal (Siapi Gin Khaw Thang’ inn mai) te innmai pan lampi khat mengkhia suk aa, nidang Laito zum mai, Tedim sumbukpi teng mai ah, Palik leen lui nuai, Municipal zum mai, Pu Tual Khan Mang te inn mai ah, Vansangdim bual nuainung dek ah pai phei in, Tedim Road tawh Sakollam Tuiphum biakinn mai, Pu Hau Lian Thang te inn mai ah kimat kik hi.\nHih Tedim Road tawn in, Lord Louis Mountbatten; The Allied Supreme Commander, South-East Asia in 11 February 1944 ni-in Thuamvum (Kennedy peak) ciang pai aa, Kalemyo gal-et (Galdot) hi. Tua hun sungin Lawibual zaang ah, thugenna hun tomkhat neipak in, Khuasak hausapa Pu Lian Thawng minphatna Ahmudan gaung Tazeik ya Min (ATM = Burmese Good Service Medal) pia hi.\nTu laitak aa Tedim Road (Tiddim Road) min kivawh lampi pen Tiddim Road amaan hilo hi. Kei neulai; 1959-1962 Zomi Baptist Academy sang, tulaitak kangmeiphel (Fire Brigade Quarter) aa om, Zo Education Board (ZEB) sang inn luui aa kakah lai ciangciang tua lampi mawtaw pai theih naang’ (Motorable) dingin vang suak lo hi. RCM biak inn ciang mawtaw (Jeep) pai thei bek hi. Tua zom aa inn Pum Nang (Tuilang khuami, siiksek siam) inn kong ah jeep kihei thei lai; tua pan Pu Lam Zam (Meiset) innpan zato lui kiang tamah/BOC Pa Kham Ngaih Lian te inn ciang mihing sakol noptak kipai thei mawtaw pai theilo. Luikawi teng lampi neu mahmah. Lui gal lam pan, Pu Hang Cin (Thokap; Tamdeng/Akbutun khua) te inn pan Pu Gin Za Dal (Sang lai-atpi) kong, Pu Go Suan te kong ah, a tung aa ih gen Brigade Hq paina lampi pan aa ki ziikphei Jeep pai theina lampi om bek hi. Tu aa Tedim Road ki cii; Lawibual zaang pan a kipan, Pu Tun Za Kam (Sitni), Pu Thual Khan Suan (Thual Neu) te inn mai a pai phei lampi, Myoma veeng Pu Mang Lian Suum te kongtung aa suakphei lampi pen Tiddim Road hilo hi.\nAtaktak in, ke’n a mantakpi kong cih in ah, tulaitak aa Kam Hau Road ih cihcih pen tuma kum 75 lai (World War II, Japan gal) aa kizik Tiddim Road ci aa Mangkaang Kumpi in min a’phuak lampi pen ahi hi. Myanma Socialist Lanzin Party hun, Pyitu Council hun ciang, tumaa kum 40 kiim pawl aa min kilaih in Kam Hau Road kici ahi zawhi. Tua ahih ciangin tu aa Kam Hau Road ih cihkhialh pen, a min man or adik Tedim Road or Tiddim Road ci kik ni in, tu aa Tedim Road ci aa ih vawh mawkmawk pen Kam Hau Road ih ci kik ding kilawm or manzaw hi. Bang hang hiam nacih uh leh Innpipa Pu Kam Hau, Pu Khaw Cin te Galkap tualpi khang leicial mun teng ateng ahihi. Tiddim Road nawkkhakna, Lamka khuasung, Sing-at khuasung, Cikha khuasung, Tonzang khuasung, Tedim khuasung teng ah tua Tiddim Road, min dang vawh selo in Tedim Road or Tiddim Road mah ihcih pah tiltel ding mihing lungsim hizaw hi. A min maanlo ih vawh khialhkhak khempeuh khelkik ni.\nCikha, Tonzang Tedim Myone GA, Myone Municipal leh Hausa teng tavuan ahihi.\nRelated: 2017 kum Zomi te maasuan #1 ~ Khup Khan Thang\nFigure 1. Hih man kizaih na munpen tulaitak aa Kam Hau Tualpi nawl, Pa Kim Za Tun (Tunta) inn mai, Tiddm Road pan hikha ding hi. Galkap Tualpi sak aa Beleng kung, Mawngkung, thong inn lui, nupi leen, Tedim khuapi sung leh sumbukpi pan aa paito Tiddim Road matto na lampi zong tawm kimu thei hi.\nPrevious: Afghan Parliament kiangah Bomb nihpuak, mi 30 kiim si ~ TK Lian\nNext: 2012 – 2015 ZYA Nasepaa ~ Pa Kam Suan Mung\nsklangh mung says\n12 January 2017 at 9:26 am\nkhauh pai ei .thupii thu ei.\nPasian’ muhzia le Mite’ muhzia ~ Dong Mung


url: =Maria Top in Black | BAUKJEN UK\nhttps://www.baukjen.com/uk/shop/baukjen/tops/turtleneck-tops/maria-top-caviar-black.htm TP890-BLK-10 Maria Top https://d2qwzu24wcp0pu.cloudfront.net/isabellaoliver/product/4be1ba01.TP890-BLK-12_3.jpg/115x160.clip.TP890-BLK-12_3.jpg 59.00 GBP 59.00 InStock Shop/Categories/Tops & Tees/Turtlenecks Shop/Categories/Tops & Tees Shop/Categories Shop/Edits/The Black Edit Shop/Edits Shop Beautifully designed Maria Top in [colour]. Shop the latest Baukjen womenswear collection now for stylish and flattering, effortless everyday looks. TP890 4 11 https://d16wp86s16nsnf.cloudfront.net/isabellaoliver/product/db0bc3a2.TP890-BLK-12_1.jpg/115x160.clip.TP890-BLK-12_1.jpg


url: =Endik laikung pan – Agape Digest No.02 – Zomi Agape Church Inc\nEndik laikung pan – Agape Digest No.02\nZomi Agape Church Inc > Zomi Agape Church Blog > Agape Digest > AD02 > Endik laikung pan – Agape Digest No.02\nDecember 30, 2021 by Zomi Agape AD02, Agape Digest, Endik pawl\nKumlui sung hong tonpihin i muh ngeinai loh kumthak sungah hong galkah pih Topa tungah lungdam i ko hi. Agape Digest Laisim mimal kim kumthak Thupha!\nAbeisa kumte enkik hile hang, Convid-19 hangin leitung hong linglawnga tutadih-in i tenna leitung in khangtoh lam sangin kiamsuk lam manawh zaw hi cileng kikhiallo ding hi. 2020 kum pat akipan Covid-19 pulnatna in leitung hong vatin 2021 sungin Delta Variant in hong khang a, kumbei kuan in Omicron variant in hong kibehlap lailai hi. 2021 kum lui sungah gamsung gampua a om, Zomi it le ngaih, lawm le gual, innkuan, pawlpite a kipan mipil misiam, mi pammaih tampi in Topa kiang hong zuatsan uh hi. Amaute tawh i ki-etkhak ciangin hoihzawkna, siamzawkna, phatzawkna, pammaih zawkna anei hipeuhmah lo napi hang, Topa’n nang le kei nunakna hong kawmlai a, kumthak 2022 hong kalkahpih cih pen Topa hong itna leh hong hehpihna hang bekbek mah ahi hi.\nTopa in 2022 kum agalkai thei dingin nang le kei nuntakna hong koplaina in abeisa hun a, i hoihlohnate akipuahpha thei dingin hehpihna hun hong pialai zong hithei hi. Tua ahih manin lungsim, kha le pumpi adingin ahoihlo nate paisanin kipuahpha a, 2022 kum sungah Topa le minam ading in na lianpi i sepzawh nangin Topa deihna bangin nunta a, kalsuan simin Topa tawh a tonkhawm den ahi ciat dingin laisim mimal kim Topa’n thupha hong piata hen, Amen.\nAgape Digest, Agape Digest 002, Endik pawl


url: =Leitung Bup Syate Ni (World Teachers’ day) « Nikonghong\nHome » Pilna » Leitung Bup Syate Ni (World Teachers’ day)\nLeitung Bup Syate Ni (World Teachers’ day)\nBy – Syapi Lam Za Khai\nLeitung buppi ah hong lampui masate in October 5 ni sia leitung buppi ah Syate ni (World Teachers’ day) ci in ciangtanna khat na nei hi. Tua ni hong thet tu kal kingakla tek mama a, Syate zongh in amate ni hi si, sangpatangte zongh in tua hun hong thet takciang pilna a hil, a panta sya, syamate tungah lungdam kona hun in zangh tek uh hi.\nPAUNAK PAWL KHAT:\nThik seakpa in thik a seak phot ngawlin, thik khat papo kizangh thei ngawl, hiam thei ngawl hi.\nSuang seakpa in suang a seak phot ngawlin, suang khat papo miliim suaksak thei ngawl, a ki en thei suak ngawl hi.\nSyaphate hil ngawlin sang patang sia mipha suak ngawl hi.\nBeal seakpa in a bealseak sia a tamtham dongin a beal seak ngawlin, a phabek in seak hi.\nSyaphate in a sangpatangte haksat ngimnga natu dong vawt ngawl hi. Pilna, ciimna a nga tu dong in hil thiam hi.\n(A potter strikes a pot to break it, but to make it fine)\n(A teacher teaches his pupils not to harm them, but to enhance the benefit of knowledge)\nThuneite in thu a zaw natu in “Sitni” te muanna tatak taw in thu theampo aap hi.\nPilna deite in Sya/ma phate bealin laisin valeng hi.\nSANG SYA/MA IH CI CIANG\nSang Sya/mate in pilna lamsang ah TAWTANG keamte ahi hi. (The teachers are playing a key role in the education sectors)\nMai lamsang ah ih ngam le lei kalsuan natu thu le la theampo Sya/mate khut sungah om hi. (The future of country, one may say, have it future in their hands.)\nMailam sangah ih ngam le lei minam ih Liangko sia Sya/mate hilna sungah om hi. (The future of the nation is on the shoulder of teachers and how they teach kids)\nSya/mate in patangte ii a ettee te hi a, a patangte ii a nung a zui tute ahi hi. (The teacher must be set good examples for their pupils to follow.)\nSYA II KHIAKNA (Definition of Teacher)\n“T” is for factfullness, truthfulness (Thumaanna)\n“E” is for efficiency and example (Pilna sepzawkna, Ettee kakna)\n“A” is for accuracy, activience (Nasep maanna, nasep lawpna)\n“C” is for courage and cleverness (Nasep hanna, Pilna thiamna)\n“H” is for hum our, honesty, humility (Thiamna kicing, thumanna, kiniamkhiakna)\n“E” is for enthusiasm and expertise (Thangahuai a poktak mi, a thiam mi)\n“R” is for researcher and a love of reading (A zong/a kan mi, lai sim nuam mi)\nAbraham Lincoln: Character is like a tree and reputation like its shadow. The shadow is what we think it. The tree is real thing. (Ngamtatna in thingkung in “Vanhngil” hi.\nJohnRuskin : To make your children capable of honesty is beginning of education. (Patangte thumanna kipatna in pilna sinna mun hi) ci hi. Sanginn pan a hil Sya/mate ii thupizia hi bang ahi hi.\nSang Sya/mate in sanginn sung bek hilna hi ngawl a, kimaina, le mun tatuam dong sang patangte a hil a thiamsakte ahi hi. (The teachers are to train and give advice to the students not only in the class rooms but also at the sports grounds outside the class room through correct ways and techniques)\nSang sya/mate in ettee pha a hil a lamlakte ahi hi. (Teacher must be set good examples for their pupils to follow.)\nSyate hil bangin sangpatangte hong nungta tu hi.(As is the teacher, so it the pupil.)\nLeitung mipilte in kumzalom (20) hun sung 20th Century in Communication Age (CA) ngam khat le ngam khat/mun khat le mun khat kizopna, kipaupuina nuam tatak in hong zangh zo uh hi. Mun khat ah omkhawm tek ngawl ih hihang omkhop kimu, thuson khop bangin hun kizangh zo hi. Leitung buppi khuano khat hi (Global Village) na ci liang hi. Telephone taw mun theampo kipaupui thei, TV taw World cup kimaite ki en thei hi. 21st Century Information Communication Technology Age or Knowledge Age (ICT) ci in kiciamtee hi\nThe 21s t Century is significant one. Education is jewel in the globalization while teacher is key player na ci hi. Tua ahikom syate in a nuai a teng seam a, a kalsuan pui kul tu hi.\nA. Heak ngawl a phamaw thute (to know)\n– Hun kikhealnate = Changes\n– Kidemnate = Competition\n– E-pilnate = E-education\n– Lampui theinate = Initiatives\nB. Sep ngawl a phamawte (to do)\n– Khat le khat kizopna = Communication\n– Khat le khat kipawlna = Co-operation\n– Khat le khat thu kikupna = Co-ordination\n– Hong kipiakte sep/vawtna = Responsibility\nC. Zak ngawl a phamawte (to enterprise)\n– Computer = Computer\n– E-laipuakna = E-mail, Fax\n– Internet = Internet, G talk, VZO\n– E-set vanh taw sinna = E- learning\nD. Thiam ngawl a phamawte (to qualify)\n– Computer zakna = Computerization\n– Zak thiamna = Competency\n– Ngeina = Culture ness\n– Bitphua theina = Creativity\n– Ngamdang/mi ngamdang pau = Foreign language\nSangpatangte leitung khuano (Global Village) sungah teen pui thei natu sia sang sya/mate in sep tu thu tam mama a nei hunlam a phawk tu thupi mama hi.\nNUNTAK PUI TU A KISAMH LAI THUTE\nThe foundation of every state is the education of the youth. (Ngam sim ih dinpha in k.hangnote ih pilna tungah om hi.)\nGive a little LOVE to child, then you will get agreat deal it. (Itna tawmno khat patangte tung nei le te , na hil theampo hong paikik tu hi. Deisakna taw laihil tu ci nopna hi.\nTough the heart before you teach the mind.\nEducation is jewel in the globalization while teacher is key player. (Pilna in leitung ii suang manpha hi a, Syate khut sungah om hi.)\nWithout teaching of a teacher one will not do things correctly. (Sya/mate ii hil ngawlin lampi maan ngei ngawl hi.)\nEducation is transmission of culture from one generation. ( Pilna in khang khat pan khang khat kikheal sak hi.)\nZeal without knowledge is fire without light. (Pilna kihel ngawl hanciamna in, khuavak a pia ngawl mei taw kibang hi.)\nAn investment in knowledge pay the best interest. (Pilna meet vawtna in, a meet tambel hi.)\nA Village or a home lives or dies with its school system. (Khua khat, innkuan khat ii nuntak le thina in pilna tungah om hi.)\nTua hikom in sang sya/mate in a sang patangte pilna tu in Pathian ii hong piak pilnate khe ngawlin ih hop kik tu kisamh hi. A cracked bell never sounds well. Dak tamhsa ih tum hang, nging ngawl tu hi. Deisakna taw na ih seam bale Pathian tung pan thupha hong luang ngawl tu hi. Thupha na dei le hong piaksa pilnate na ngamtat phatnate patangte tungah itna lianpi taw zangh kik in. Sang sya/mate ii, a thupi zia, ih heak kim natu in October tha ni (5) ni sia (World Teachers’ day) Sang sya/mate ni ci in kong phawksak hi.\nHun khat lai in mipil, ulian zongh a khom khat ki om tek a, tu hun ciangin tan (10) ong zongh ih tam nawn bua hi. A hil sya/mate ii, kitaangsap na zongh hi tu ci in ka um hi. Patangte pilna a dei natu in thu hil tu zongh kisamh tu ci sia keima muna hi.\nSang sya/mate ei le ei ih ki en kik tua, ka nasepna ah percentage (%) bangza ngualzawna nga, percentange bangza leiba khi ziam? ci in eima le eima ki et kik tu kisamh ka sa mama zo hi. Laihil thei meal ngawl, a datham sya/ama khat ih hi le HIAM toai ngawl mithatte ih hi tu hi.\nNapoleon in hi bang ci hi, “Death is nothing, but to live defected and in glorious is to die everyday”na ci hi. Thina in lamdang ngawl hi, ahizong ngual lelna, vaangkiamna in nisim thina hi na ci hi.\nLaihil Sya/mate ahizong, lai sin sangpatangte ahizong hanciam tenton po leang, Pathian in thaman hong pia hi. “No hand can make the clock will strike again for me. The hours that are gone.” Charlie Dickens\nAbosa hunte kila kik thei nawn ngawl hi. Athupibel in Tu taitak, hun nei lai hun sung teng’ hi. Eima panmun tek panin hanciamtek tawng. Ih minam, ih khua le tui, ih tuu le tate hilthiam panta thiam iek tawng.\nSyapi Lam Za Khai\nBy thawngno in Pilna on December 2, 2011 .\n← USA le Kawl Ngam Kizopna\tMartin Luther le Protestant Langpatna →


url: =Singapore ah mawtaw honkhat kiphu khagawp, mi 26 liam :: ZOMI DAILY\nposted on 20 December 2017 at 1:36 pm Lomkholna: News, Sawltak, Singapore, World\nSingapore gamsung ah tuni Wednesday (Dec 20) zingsanglam in mawtaw honpikhat ki phukhagawp ahih manin mi 26 in liamlawh cih CNA pan kiza hi. Tua aliamte pen Bus Driver khatleh Passenger mi 25 hi uh a, Woodlands Checkpoint geiah tuzingsang atuahsia ahihi.\nSingapore Authorities te genkhiatna ah tuzingsang 6am hunpawl in 21 Woodlands Crossing ah tuahsiatna omhi ci’n hongki zasak cihi.\nHih tuahsiatna pen mawtaw tampi akiphukha “multi-vehicle collision” hi a, Trailer mawtawpi 2, Bus khatleh mawtawneu khat aki phukhagawp uh cihi.\nFacebook tungah aki khahkhia Photo pawlkhat ah mawtawneu khatpen mawtawpi 2 kikal ah ki tepcip, Sandwich bangin akikal ah kitepcip cihi.\nPolice te genkhiatna ah aliam khempeuh Khoo Teck Puat Hospital, Ng Teng Fong Hospital, Tan Tock Seng Hospital cihte ah kipuak kawikawi hi ci’n genkhia uhhi.\nBus Driver leh tua Bus tungah atuang Passenger tepen atamzaw liamgawh lualo, Minor Injuries kici hi.\nHih tuahsiat laitak ageinai panin amukha Passer-by khatin genkhiatna ah tua Bus pen akongkhak Door ki hongtheilo, apanglam kidalcip ahih manin, amai Windshield panin Passenger te kahto in, pusuakkhia uhhi ci’n genkhia hi. Tua Bus pen amailam zancipgawp in, naksiat mahmah hi.\nSingapore Civil Defence Force (SCDF) Spokesman khatinzong hih mawtaw accident pen tuni zingsanglam 6:10am hunpawl in Woodlands Crossing ah thupiang hi a, mi 26 liamin, avek un zato kipuak hi ci’n genkhia hi.\nMore: Malaysia, Serdang vengsung ah mawtaw 6 tak kiphugawp in mi 2 in sihlawh\nHih tuahsiatna hangin Woodlands Crossing tengah lamzikpi pawlkhat aki khakcip hi a, zingsanglam 10:15am hunciang in ki hongkik pan hi. Ahi zongin mawtaw hawlte hoihtak kidom un ci’n Immigration & Checkpoints Authority (ICA) te’n genkhia uh cih kiza hi. Sawltak #zomidaily\nPrevious: Tedim Municipal pan zaksakna tuamtuam (20 Dec)\nNext: Hong Kong atanu thatlum in asemnen nupinu in zatui zang hiding kici


url: =Cicero Business Tutoring - Find Business Tutors in Cicero, IL\nResults 1-14 of 407 for business tutor cicero\nFind Private & Affordable Business Tutoring in the Cicero Area!\nElena M. Private Business tutor in Cicero, IL\nSofia P. Private Business tutor in Cicero, IL\nTimour T. Private Business tutor in Cicero, IL\nJames N. Private Business tutor in Cicero, IL\nNorhan E. Private Business tutor in Cicero, IL\nKatherine S. Private Business tutor in Cicero, IL\nKevin H. Private Business tutor in Cicero, IL\nNora W. Private Business tutor in Cicero, IL\nJasmine A. Private Business tutor in Cicero, IL\nNicholas G. Private Business tutor in Cicero, IL\nLinda K. Private Business tutor in Cicero, IL\nMatthew K. Private Business tutor in Cicero, IL\nAndrew R. Private Business tutor in Cicero, IL\nRebecca C. Private Business tutor in Cicero, IL


url: =Zomi Political Talk @ Unison Restaurant, Naypyitaw :: ZOMI DAILY\nposted on 31 January 2018 at 10:45 am Lomkholna: BobTuangpi, News, Politics, Zomi\nTuni 30.1.2018 Zomi tangthu ah amasa pen kici thei ding Zomi Political Talk (ဇိုမီးနိုင္ငံေရး စကားဝိုင္း) nuamtakin Unison Restautant, Nay Pyi Taw ah 5:30-7:30 PM hunsung lawhcingtakin na gualzo thei ung.\nAhun manpha uh hong hawm zahtak Zomi mipi palaipite ahi Pu Chin Sian Thang (Pyituh Hluttaw), Pu Gin Kam Lian (Amyotha Hluttaw), Pu Cin Khan Pau (Amyotha Hluttaw), Pu Kham Khan Thang (Pyituh Hluttaw) leh Pi Cing Ngaih Mang (Amyotha Hluttaw) te’tungah lungdam mahmah hi.\nAkicingin asawtlo-in Video aa etkhiat theih dingin hong hamciam ding hi ung. Tulai gamvai khuahun luanzia leh palaipite in atheihhuai Hluttaw meeting paizia leh kivaipuakte kicingtakin hong pulaakkhia ziahziah uhhi.\nAbeisa Zomi dinmun leh mailam kalsuanzia ding mipi theihnop dingin kiteeltakin hong genkhia setset uh hi. Thu-le-la sumtha tawh hong mapang khempeuh tungah kam tawh genzawhlohin ka lungdam hi.\nSpecial thakns to Pu Chin Sian Thang (MP of Pyituh Hlutaw), Pu Gin Kam Lian (MP of Amyotha Hluttaw), Pu Cin Khan Pau (MP of Amyotha Hluttaw), Pu Kham Khan Thang (MP of Pyituh Hluttaw) and Pi Cing Ngaih Mang (MP of Amyotha Hluttaw) for giving their precious time and creating this event of Zomi Political Talk possible today and whoever make and support it.\nWanna see more detail? Video is coming soon! God bless Zomi forever more. Bob Tuangpi\nPrevious: India ah Passenger Bus khat tuisung ah kia in, mi 36 in sihlawh\nNext: Ei leh ei ki theihna pilna (Reflection from Psalm 39)\n914-result genkhia mengmeng le uhcin,tuabekbek hi e,akisam-sialpi 1liautheikha dingkahih man in -MP tengin nasiknop kei uh leh\n914-ong out sakmengmeng ta un-sialpi 1liauki tuak theikha dinghi.


url: =Leitung ah ahoih pen “na” :: ZOMI DAILY\nposted on 28 December 2014 at 6:50 pm Lomkholna: Article, Zingsol\nKhatvei lai inah limsuaih siam mahmah khat in leitung ah ahoih pen lim khat hong suai hi. Tua a limsuaih pen manbawng tawh hong tak tuamin gam khatlekhat kawmin khual hong zin kawikawi hi. A ngimna in leitung ah a hoihpen na khat muh ding cih ahi hi.\nTua khit zawh ciangin nungak khat tawh hong kituak leuleu hi. Limsuaih siampa in zong tua nungak nu hong dong leuleu hi. Nungak nu in “itna ngaihna (love)” hi ci in a dawnkik na hangin limsuaihsiampa zong lupei in a lung hong kia pianta hi. Bang hang cileng a man tua “itna” lim in a suaih theihloh hang ahi hi.\nA tawpna ah cih na ding theilo in inn lam ciahkik ding hong khensat hi. A inn kong ah a tun ciang in “Papa..” ci’n a tano in kipak takin hong dawn hi. A tano maimit te panin luankhi te tak khelhkhelh kawmsa in “Papa.. papa ci’n a pa ang ah hong diang in, a pa hong pom hi. A tano nung ah a zi in hong delh pahin a maitang aa khua ul nelte nul sak kawmin a van hong dawn in, a biang hong nam hi. Inn ciah letsong hi ve maw.\nThakhat thuin limsuai siampa in a zonzon leitung ah ahoihpen nakhat thu hong tel lak hi. A tano kiang panin a pa tung ah a koih “Cihtakna” hong mukhia hi. A ngaihno i bawlna te tungtawn panin “Itna ngaihna” cihte hong mukhia hi. Tua itna ngaihnate sung ah “Khalum na” ‘Innkuan nopna leh daihna” te hong mukhia hi. Hi bangin limsuai siampa in leitung ah a hoihpen na hong bawl khia hi. Tua in a inn lo ngal a dang ah omlo hi.\nNa khalum na leh Na lawpna mun in Leitung ah nang aa ding a hoih pen “na” ahi hi.\nPrevious: Leitung alinglawngsak “The Interview” Movie en ciatni\nNext: Zomi lakpan Ph.D ngah masa pen Dr. Leo Mang Cin Hau tawh holimna


url: =Assam State ah Tuikhang khauhpai - TUNGZANG NEWS\nAssam State ah Tuikhang khauhpai\nIndia gam nisuahna lamah huih le guah kithuah (Monsoon) hangin abeisa June 25,2012 ni akipan mun tampi ah tuikhang / tuilet nate hangin July 2,2012 ni ciangciang mi 80 val sikhin-in, mihing 2000000 val bang inn le lo nei loin, cihmawh dongtuak uh cih BBC tungtawn in kiza hi. A diakdiak in Assam State sung a om gunpi minthang khat ahi Brahmaputra gunpi tuikhang lua in letkhia ahih manin, khuabup khat bang tui-in tumcip in, tuipi nuai-ah kivuknelh ta ci hi.\nTuikhanna hang a dongtuakte ahuh dingin India galkapte athuang athuang in akisapna bangbang ah panmun nasem ziahziah uh cih kiza hi. Assam State sungah khuapi lian nihna Zomite' zinsuk zintohna khat ahi Gawahati khuapi sung bangah tuiletna hangin, khuazangbuppi phial annek tuidawn cimawhin cina le sungpai tawh zatui zaha kisam mahmah cih thu Major RN Nair in thukante tungah gen hi.\nTua bang a tuipi umcipna sung a om haksatna tuakte Vanleng (Helicopter) tung pan nektawm ding Anphelte kikhiat hi. India Prime Minister Manmohan Singh in tuikhanna phual va en a, abeisa le tukum 2/3 sung teng ading India gamah a nasiapen tuikhanna hi dingin India Prime Minister Manmohan Singh in gen hi. Hih tuikhanna hangin, dongtuak kepna phualpi (Refugee Camp ) ah mihing Teng 500,000 bang om ta cih Refugee Camp vaisai te in gen uh hi. Tua bang a dongtuakte ading akikhin kawikawi Zato (Clicnic) te kihonsak in, Siavuan (Doctors) kicingtak in kikoihsak a, tui pan kilawhthei natna apianlohna ding hanciam mahmah cih kiza hi.\nTua banah adiakdiak in Cinghpi le ganhing khawina (Zoo) minthang khat ahi Assam Kaziranga (National Park) nangawn tui-in tum\nkhin ahih manin, asung a kikhawi ganhing namkimte zong mualsang lamah kikhin uh zong ci hi. Leitung ah a minthang zo ahi Assam Niangteh ( Assam Tea) , kungte zong kumdang sangin tukum guah tawm lua ahih manin, gamdang zuakna (Export) ah tampi kiam/ supna om ding cih aki-upmawh laitak in, upmawhlopi guah thakhat hong tam pak ahihna lamdang kisa mahmah hi.\nTranslated:Kham Khan Suan (Tongsan Translator)